Kosovska narko mafija snabdeva Evropu heroinom\nPise Maggie O'Kane\nMedjunarodne agencije koje se bore protiv trgovine drogom upozoravaju da je Kosovo postalo "raj za svercere" koji dostavljaju cak do 40% heroina koji se prodaje u Evropi i Severnoj Americi.\nSnage pod vodjstvom NATO, koje se bore da ocuvaju mir u ovoj pokrajini godinu dana po zavrsetku rata, nemaju mandat da se bore protiv trgovaca drogom; i - sa isterivanjem srpske policije sa Kosova, ukljucujuci tu i "4. jedinicu" odred za borbu protiv droge - sverceri krijumcare "Balkanskom rutom" uz potpunu slobodu.\nMirovnjaci KFOR-a "kao da dolaze sa druge planete kada je u pitanju hvatanje u kostac sa ovim momcima", izjavio je Marko Nicovic, pravnik i potpredsednik medjunarodnog policijskog udruzenja za brobu protiv droge cija je baza u Njujorku.\n"Ovo je najtezi narko-prsten za provaljivanje jer ga u potpunosti vode familije a one cak imaju i sopstveni jezik. Kosovo ce postati rak-rana Evrope, kao sto ce to Zapadna Evropa uskoro otkriti," rekao je on.\nOn procenjuje da trgovci drogom iz ove pokrajine sada operisu sa 4,5 do 5 tona heroina mesecno, a ta kolicina brzo raste, u poredjenju sa dve tone koje su prolazile preko njih pre kosovskog rata marta-juna prosle godine, kada je NATO bombardovanje nateralo srpski rezim da se iseli iz ove pokrajine, ciji veliki deo stanovnistva cine Albanci.\n"Droga prolazi lakse i jeftinije - i ima je mnogo vise. Njena cena pada i ako se ovo nastavi mi predvidjamo heroinski bum u Zapadnoj Evropi kakvog je bilo pocetkom 80-ih godina".\nJedan trgovac drogom iz Beograda je potvrdio listu Guardian da se od Kosovskog rata dileri heroina, vecina njih iz cetiri glavne familije, koncentrisu na trzista Zapadne Evrope i SAD.\nKilogram heroina koji na Kosovu kosta 10.000 GBP, a u Beogradu 20.000 GBP, na britanskom, italijanskom ili svajcarskom trzistu moze dostici cenu od 40.000 GBP, rekao je taj 24-godisnji diler heroina. On ocekuje da ce Kosovska ruta nastaviti da raste: "Nema nikoga da ih zaustavi."\nSamo polovina od obecanih 5.000 policajaca je dosla da se pridruzi mirovnoj operaciji u ovoj pokrajini, koja je sada glavna ruta za protok heroina kroz neke od najproblematicnijih zemalja sveta - Avganistan, severni Iran, juzne drzave Ruske Federacije, Azerbejdzan, Tursku, Kosovo - pa u Zapadnu Evropu i SAD.\n"To je Kolumbija Evrope," rekao je g. Nicovic, koji je bio sef jugoslovenske policije za borbu protiv trgovine drogom sve do 1996. "Kada je srpska policija spaljivala kuce na Kosovu ona ga je pronalazila [heroin] sakriven u krovove. Koliko ja znam, nema nijednog izvestaja u protekloj godini o tome da je KFOR negde zaplenio heroin. Oni su vojnici a ne policijski istrazitelji".\nPonavljajuci ovo, jedan zvanicnik NATO-a u Briselu je rekao: "Generali ne zele da pretvore svoje vojnike u policajce... Oni ne zele da njihovi vojnici poginu goneci crnoberzijance."\nNema dokaza o tome da je albanska OVK direktno umesana u sverc droge, ali prema listu `Medjunarodna policijska revija` sa bazom u Britaniji, u izdanju `Jane`, moguce je da je OVK zavisna od familija koje trguju drogom, koje su, kako se kaze u ovoj reviji, delimicno finansirale operacije OVK na Kosovu prosle godine.\nKada su se sefovi odreda za borbu protiv trgovine drogom iz severne i istocne Evrope sastali u Svedskoj pre deset dana, Balkanska ruta je bila glavna tema, prema nacelniku ceske agencije za brobu protiv trgovine drogom, Jirzi Komorosu: "Postoje cetiri putanje trgovine drogom kroz Balkan u Zapadnu Evropu i mi moramo da poboljsamo nase pokusaje da kontrolisemo kosovske Albance".\nKosovska mafija svercuje heroin jos od sredine 80-ih godina - ali od kosovskog rata dosli su na svoje, prema g.Nicovicu: "Imate celu zemlju bez policijskih snaga koje znaju sta se desava".\nMafija kosovskih Albanaca je skoro nedodirljiva. "Sve je razradjeno na bazi strukture familije ili klana, fica (bratstva), tako da nije moguce ubaciti dousnike", kaze g.Nicovic.\n"Njihova dijaspora je u Turskoj i Nemackoj od Titovih komunistickih purges, tako da je ustanovljena cela ruta. Sada su pronasli jedinu zemlju izmedju Azije i Evrope koja nije clan Interpola".\nZa Britaniju, kaze on, vode dve rute: "Kamionom kroz Nemacku, Belgiju i Francusku, a onda preko Dovera - i takodje kroz Budimpestu, Poljsku, Holandiju, pa onda u Britaniju".\nOdgovornost za organizovanje policijskog rada na Kosovu "je siva zona", kaze jedan NATO zvanicnik, ali "ako organizovani kriminal nastavi da se razvija, razgranace se u medjunarodnim razmerama".


Zoran Radovanović : Dežurni sveznadar – Veliki Park\nZoran Radovanović : Dežurni sveznadar\nNa otvaranju 10. Sajma naoružanja i vojne opreme „Partner 2021“ predsednik Srbije je poručio da će Srbija „nastaviti sa jača svoju vojsku i dalje razvija odbrambenu industriju“. Potom je bez zadržavanja prošao pored štandova vodećih fabrika te industrije: Zastave, Krušika, Prvog partizana, Slobode, Milana Blagojevića. Zastao je samo na štandu Pinka gde je predstavljena nova vrsta drona.\nU Valjevu je nedavno tiho sahranjen inženjer Krušika Milisav Pavlović, koji je druga žrtva prošlogodišnje eksplozije protivoklopne rakete maljutka na poligonu valjevske vojne fabrike Begove vode. Na mestu eksplozije rakete 2. novembra prošle godine smrtno je stradao Pavlovićev kolega, inženjer Miroslav Jovanović. Pavlović je mesecima lečen na Vojnomedicinskoj akademiji u Beogradu, ali su posledice eksplozije očito bile tako razorne da nije preživeo. Sahranjen je u prisustvu rodbine, prijatelja i kolega, a govor je držala i direktorka Krušika Jovanka Andrić.\nI dalje ne znamo uzrok ove tragedije. Nakon eksplozije je saopšteno da će to utvrditi inspekcija Ministarstva odbrane, Osnovno javno tužilaštvo je započelo istražni postupak, a najavljeno je i formiranje stručne komisije. Jedanaest meseci docnije ne oglašavaju se ni Ministarstvo odbrane, ni Osnovno javno tužilaštvo u Valjevu, ni famozna komisija, za koju se ne zna ni da li je formirana.\nMožda nije ni trebalo, jer se odmah nakon eksplozije oglasio dežurni sveznadar, svakodnevni mlatilac prazne slame i rijaliti predsednik Aleksandar Vučić, koji je promptno ustvrdio da je do eksplozije maljutke došlo usled tehničkih stvari. Takve stvari se, prema njegovim rečima, dešavaju u vojnim fabrikama i uvek će se dešavati. „Mogu da vam prepričam šta se dogodilo. Na maljutku je trebalo povezati žice, ali je očigledno došlo do neke greške“, analizirao je Vučić ne hajući za to što su stradali, za razliku od njega, inženjeri sa dugim stažom i poznavaoci svoga posla.\nČetiri meseca posle eksplozija u vojnoj fabrici Sloboda, koje su 4. i 19. juna zatresle Čačak i okolinu i u kojima su povređeni trojica radnika, uzrok nesreće takođe još nije poznat. Iz Slobode poručuju da je istraga u toku te da će nadležni organi obavestiti javnost kada uzrok bude utvrđen. Čačak do danas potresaju eksplozije rasutih granata koje uništavaju pirotehničari kragujevačkog Tehničko-remontnog zavoda Medna.\nPre Krušika i Slobode ozbiljniji akcident u domaćoj vojnoj industriji zabeležen je u julu 2017, kada su u eksploziji u Milanu Blagojeviću u Lučanima poginuli radnici Milojko Ignjatović i Milomir Milivojević. Porodica ovog drugog od oktobra 2019. pokušava da pred Osnovnim sudom u Ivanjici utvrdi odgovornost nadležnih rukovodilaca, među kojima i četvorodecenijskog generalnog direktora fabrike Radoša Milovanovića (zvanično penzioner od 2004. i bliži se kraju 8. decenije života) ali se suđenje od novembra 2020. neprestano odlaže „zbog bolesti optuženih“.\nSudska odgovornost nije utvrđena ni u slučaju optuženih u Tehničko-remontnom zavodu Medna u Kragujevcu, gde su u eksploziji u februaru 2017. poginuli četvorica zaposlenih. Optužni predlog kojim su dvojica vojnih starešina i četvorica službenika (civila na službi u Vojsci Srbije) u TRZ Medna osumnjičeni „za nepreduzimanje mera za obezbeđenje vojne jedinice te teško delo protiv opšte sigurnosti“, Višem sudu u Kragujevcu podnet je u oktobru 2018.\nZataškava se i slučaj Krušik vezan za malverzacije sa prodajom proizvoda te fabrike privatnim trgovcima oružja bliskim SNS-u i državnom vrhu (Aleksandru Vučiću, Bratislavu Gašiću i Nebojši Stefanoviću pre svih). Valjevski uzbunjivač Aleksandar Obradović je u septembru 2019. uhapšen pod sumnjom da je „odavao službene tajne“ i još nije zvanično optužen.\nOpozicija pokušava da skrene pažnju javnosti na urušavanje domaće vojne industrije, ali to čini površno i nevešto, na osnovu podataka o navodno sumnjivim transferima tehnologije za Zastavine puške i pištolje koji su joj dotureni iz nesolidnih izvora. Aleksandar Obradović je, za razliku od pojedinih opozicionara koji vole da otkrivaju afere režima, čovek koji poznaje oružarski biznis. Umesto aferaškog pristupa, opozicija bi mogla da obrati pažnju na lako proverive činjenice koje pokazuju zašto su dve najznačajnije domaće vojne fabrike, Zastava oružje i Krušik, pred slomom.\nKrušik i posle promene menadžmenta radi sa 20 odsto kapaciteta, uz gubitke između 70 i 80 miliona dolara, dugove dobavljačima koji premašuju 25 miliona dolara, dok dugovi radnicima za neuplaćene doprinose za PIO i zdravstveno osiguranje iznose više stotina miliona dinara. Iz fabrike je od početka 2020. otpušteno preko 700 radnika, često bez ikakvih kriterijuma, pa su bez posla ostali bračni parovi i samohrane majke. Jednu od njih sud je nedavno vratio na posao.\nU Zastava oružju je još gore: u fabrici vlada trovlašće. Na jednoj strani je generalni direktor Mladen Petković, na drugoj predsednik Nadzornog odbora pukovnik Ivica Marjanović, a na trećoj posvađani sindikati. Fabrika radi sa 40 odsto kapaciteta, a dugovi i gubici premašuju 200 miliona evra.\nO opštem rasulu svedoči i to što Zastavini oružari do 1. oktobra nisu uspeli da Vojsci Srbije isporuče ugovorene i krajem prošle godine plaćene kontingente pištolja, modularnih pušaka i automatskih bacača granata. Fabrika se petogodišnjim ugovorom vezala za kompaniju Zastava arms USA u Čikagu, što fabrički stručnjaci ocenjuju kao poslovno samoubistvo. Usled kadrovskog i organizacionog urušavanja pri izvozu kalašnjikova, koje se u Americi koriste kao lovački karabini, gubi se 20-30 odsto po svakom izvezenom artiklu, dok je proizvodnja pešadijskog naoružanja čija potražnja na tržištu nakon dvogodišnjeg zastoja ponovo raste, u potpunosti marginalizovana, iako je fabrika decenijama živela od prodaje vojnih pušaka, automata i mitraljeza.\nO propasti najstarijeg industrijskog preduzeća na Balkanu i najznačajnije vojne fabrike u Srbiji, koja ovog meseca obeležava 168 godina rada, svedoči i podatak da bi u Zastava oružju uskoro trebalo da startuje proizvodnja nove snajperske puške kalibra 20 mm, koja nije razvijana u fabrici, već u državnoj trgovačkoj kompaniji Jugoimport SDPR. Iako režimski mediji to pokušavaju da predstave kao uspeh, radi se o dokazu da je Zastavina fabrika oružja, nastala na temeljima nekadašnje Topolivnice i Vojnotehničkog zavoda, spala na najniže grane u svojoj dugoj istoriji, ne računajući okupaciona razaranja i NATO bombardovanje.\nO režimskom ponižavanju Zastave oružja svedoči i to što je krajem 2018. za izvršnog direktora za finansije bio postavljen nutricionista iz Beograda sa čitavih mesec dana radnog staža, funkcioner Opštinskog odbora SNS-a na Vračaru. Kad je nakon nepunih godinu dana utvrđeno da je arhiduduk, mlađani nutricionista je pokupio prnje i vratio se u Beograd, gde je uhlebljen u nekoj od državnih agencija. Tužni deo priče je to što je ovakvo kadrovanje dovelo u pitanje egzistenciju 2.500 kragujevačkih oružara i njihovih porodica.\nPiše : Zoran Radovanović\nCategories:\tDruštvo, Kragujevac, Srbija, UDARNO-NASLOVNA SLAJDER, Vesti\t/ No Responses / by Milan 16 октобра, 2021


Novakov čas tenisa Ilhanu\n– February 26, 2015Posted in: Glavne vesti\nNajbolji teniser sveta Novak Đoković proveo je samo 50 minuta na terenu u meču četvrtfinala i tako se plasirao u polufinale turnira u Dubaiju, ekspresnom pobedom nad Marselom Ilhanom 6-1, 6-1. Đoković će se u borbi za finale sastati sa Čehom Tomašom Berdihom koji je sa 2-1 savladao Sergeja Stahovskog.\nSamo u dva-tri gema Ilahn je namučio srpskog asa, dok je u ostalim delovao potpuno nemoćno u duelu sa najboljim igračem sveta. Bez obzira što se do sada nisu sretali, taj faktor nije imao nikakav uticaj na Novaka, koji je od starta stavio do znanja Ilhanu da nema čemu da se nada.\nNovak je napravio pet brejkova, ubacio 64% prvog servisa, spasio tri brejk lopte i uz sedam aseva imao je odličan skor u ovom meču. Sa druge strane , turski teniser (ATP 104) imao je tri asa i samo 12% (2/17) osvojenih poena na drugi servis, pa mu je i ovo četvrtfinale odličan uspeh.


NATO: "Formirana nova divizija za obaveštajne operacije" - Atlantski Savet Srbije\nKako svest o nužnosti suprostavljanja hibridnom ratovanju podići na još viši nivo i kako učiniti još bržom i efikasnijom razmenu obaveštajnih podataka o tome, bile su teme o kojima su ovih dana razgovarali savetnici za bezbednost i drugi visoko pozicionirani zvaničnici članica NATO-a na sastanku održanom u sedištu Zapadne vojne alijanse u Briselu.\n„NATO mora da bude spreman i za konvencionalno i za hibridno ratovanje. Moramo da budemo spremni da, ako to bude bilo potrebno, ratujemo i tenkovima i tvitovima“, istakao je generalni sekretar NATO-a Jens Stoltenberg obraćujući se prisutnima. On je dodao da je to prvi sastanak takve vrste u NATO-u i podsetio na ono što je do sada urađeno.\nNa prvom mestu je naveo da je NATO osmislio novu strategiju za suprostavljanje hibridnom ratovanju i dodao da je to dodatak najvećem jačanju kolektivnih odbrambenih kapaciteta Zapadne vojne alijanse još od vremena Hladnog rata. Prvi čovek NATO-a je objasnio da su,u okviru toga, ojačane mere odbrane članica NATO-a od potencijalnih sajber-napada i da je otvoren Centar za operacije u sajber-prostoru. Stoltenberg je posebno naglasio da je NATO formirao novu diviziju za obaveštajne operacije. Po njegovim rečima timovi eksperata te jedinice su spremni da budu podrška članicama Zapadne vojne alijanse u širokom spektru aktivnosti, uključujući odbranu od hibridnog ratovanja i sajber napada potencijalnih neprijatelja.\nPrevious Počele svečanosti u čast invazije u Normandiji\nNext “Evroatlantske integracije u očima srpskih medija”


nba rezultati cetvrtak na petak atlanta pobeda dalas golden stejt la klipers\nProšlogodišnji finalista Istoka je bez većih problema stigao do trijumfa, pre svega, jer je ekipa na čiju klupu je tokom pauze seo Džejson Kid, očajno šutirala, pogodili su tek 33,3 posto svih šuteva.\nAtlanta je veoma dobro ušla u utakmicu i odmah je pokazala inicijativu, uz stalno uvećavajanje prednosti da bi u poslednju četvrtinu ušla sa prednošću od 20 poena, te tako otklonila sve dileme oko pitanje pobednika.\nSrpski košarkaš Bogdan Bogdanović bio je starter i dao je značajan doprinos svom timu u pobedi na gostovanju Maveriksima, za koje nije igrao Boban Marjanović. Bogdanović je u igri proveo 26 minuta i postigao 11 poena (4/8 za dva, 3/5 za tri) uz tri skoka, dve asistencije i jednu ukradenu loptu.\nPobednički tim je predvodio Tre Jang koji je ostvario dabl-dabl sa 19 poena i 14 asistencija, dok je najefikasniji bio Kem Rediš, koji je imao poen više, dok je centar Klint Kapela imao takođe dabl-dabl učinak od 12 poena i 13 skokova, i to sve za 20 minuta na terenu.\nŠto se Dalasa tiče, Luka Dončić je postigao 18 poena, 11 skokova i sedam asistencija iako ga šut nije najbolje poslužio, pogodio tek 6 od 16, pa je i to bio jedan od razloga poraza. Posle slovenačkog internacionalca je najefikasniji bio Branson sa 17 poena, Hardavej je imao 14, a Porzingis 11.\nPobedu su ostvarili i košarkaši Golden Stejta, koji su u finišu utakmice nadigrali LA Kliperse sa 115:113. U meču koji je bio pun rezltatskih obrta, "ratnici" su bili konkretniji u finišu, a predvodio ih je Stef Kari sa čak 45 poena i 10 skokov. Pratili su ga Vigins sa 17 poena, Grin sa 10 i Pol sa 9. Srpski košarkaš Nemanja Bjelica je nešto više na parketu bio tokom prvog poluvremena i meč je završio sa 6 postignutih poena uz isto toliko skokova.\nNa drugoj strani, Pol Džordž je sa 29 poena, 11 skokova i 6 asistencija prevodio Kliperse, a pratili su ga Bledšo sa 22, Zubac sa 14 i Džekson i Man sa po 11 poena.\nTakođe, Majami je bio vome ubedljiv protiv aktuelnog šampiona, ekipa Milvokija, koju je savladao sa 137:95. U pobedničkom timu Tajler Hirou je bio najefikasniji sa 27 poena, Džimi Batler ga je pratio sa 21, Bem Adebajo je dodao 20, a Devajn Dedmon 13 poena. Adebajo je imao i 13 skokova, a Kajl Lauri je na debiju upisao pet poena i šest asistencija. Bakse je predvodio Janis Adetokunbo sa 15 poena uz 10 skokova, Alen je imao 14 poena, Mamukelašvili 12 i Džordan Nvora 11.


Napravljen od strane britanskog startapa po imenu Von Mercier, hoverkraft je dizajniran da izgleda kao sportski roadster spojen sa dizajnerskim znacima glisera, pa čak i borbenih aviona. Letelicu koja je nazvana Arosa pokreće električni pogon sa dodatnim benzinskim motorom za punjenje baterije kada je to potrebno. Pogonski sklop se sastoji od tri elektromotora koji kumulativno proizvode 88 kW. Međutim, motori ne pokreću nikakve točkove jer ih nema. U stvari, dve blistave felne na prednjoj strani su rotori za kanale ventilatora koji napajaju vazdušni jastuk.\nKako vozilo nema konvencionalne točkove, ono lebdi 18 cm iznad površine čvrstog tla ili vode putujući na vazdušnom jastuku. Kao rezultat toga, Arosa može da putuje preko kopna i vode maksimalnom brzinom od oko 97 km na sat. Možda nije tako brzo kao sportski automobil, ali britanska kompanija tvrdi da je to najbrže amfibijsko vozilo ikada napravljeno.\nKompanija takođe kaže da je luksuzni hoverkraft spreman da uđe u proizvodnju i da bi mogao da se pojavi na tržištu već tokom predstojećeg leta. Von Mercier planira da za početak napravi 50 primeraka luksuznog hoverkrafta i tvrdi da je 180 kupaca do sada 'izrazilo spremnost da kupe Arosa'.\nU slučaju da želite ovu luksuznu letelicu, budite spremni da izdvojite 100.000 dolara. Cena bi dodatno mogla da poraste u zavisnosti od izbora boje, presvlaka i infotainment sistema.


MEI - Aktuelnosti - J. Joksimović i Marujama: Japan važan razvojni partner Srbije\nJadranka Joksimović zahvalila je na kontinuiranoj donatorskoj pomoći Japana Srbiji, posebno važnoj u periodu poplava i migrantske krize. Takođe, Japan je od 2001. godine obezbedio više od 500 miliona evra kroz razvojnu pomoć, koja podrazumeva bespovratnu pomoć u vidu konsultantskih usluga, isporuku medicinske i druge opreme, vozila, izgradnju i rekonstrukciju objekata i povoljne kredite. Navedeni podaci potvrđuju da je Japan jedan od najvažnijih i najvidljivijih partnera naše zemlje, istakla je ministar za evropske integracije.\nJapan podržava evropski put Srbije, naglasio je Đuniči Marujama. Ukazao je da je Srbija - po položaju, ljudskim, privrednim i prirodnim potencijalima, ključna država Jugoistočne Evrope. Ukazao je na spremnost Japana da podrži reforme u oblastima od posebnog značaja za razvoj Srbije, uključujući oblasti životne sredine i preduzetništva.\nU tom smislu, oni su naročito akcentovali značaj Sporazuma o uspostavljanju japanskog volonterskog programa za saradnju u inostranstvu. Na taj način, eksperti iz Japana pomagaće razvoj lokalnih samouprava u Srbiji u oblasti obrazovanja, kulture, zaštite životne sredine, zdravstva, sporta... Taj dokument ministar Joksimović i ambasador Japana potpisaće u ponedeljak, tokom posete premijera te države Šinza Abea, Srbiji.\nJ. Joksimović i Marujama


Ambasade „Kvinte“ pojašnjavaju kontroverzno saopštenje - Kosovo 2.0\nPiše Jack Butcher - 01.12.2015\nUK, Francuska i Italija kažu da su njihovi komentari nepovezani sa racijom nad opozicijom.\nAmbasade „Kvinte“ su danas branile zajedničko saopštenje koje je objavljeno za vikend, a koje je naišlo na žestoke napade sa nekih položaja. Postoji rasprostranjeno kritikovanje na društvenim mrežama koje se odnosi na saopštenje koje su objavili SAD, Ujedinjeno Kraljevstvo, Francuska i Italija, u nedelju (29. novembra), nakon što je delovalo kako su ove zemlje nahvalile Kosovsku policiju za kontroverzne akcije prethodnog dana.\nOpoziciona partija Samoopredeljenje je objavila informaciju da je desetine građana i aktivista povređeno, neki teško, a tokom racije policije u njihovom sedištu. Samoopredeljenje tvrdi da je 61 osoba „odvedena na silu“ iz njihovih kancelarija i da je policija zadržala u stanici „više od 150 građana i aktivista“ putem „brutalnih i nasilnih“ akcija tokom dana; policija je zvanično objavila da je bilo 97 hapšenja. Dan se završio de fakto vanrednim stanjem na ulicama glavnoga grada, dok je veliki broj policijskih snaga postavio punktove i zatvorio mnoge ulice koje okružuju gradski centar.\nSaopštenje koje su potpisale ambasade država „Kvinte“ – Nemačka nije potpisala, iako je zakasnelo na Fejsbuku objavila da „u potpunosti podržava“ saopštenje – izazvalo je kontroverzu nakon što je naizgled hvalila Kosovsku policiju. Čini se da je sledeći pasus izazvao najviše kontroverze: „Drago nam je da su protesti protekli mirno i pohvaljujemo sve koji su u to uključeni, posebno Kosovsku policiju“.\nMeđutim, kada je sa njima kontaktiralo Kosovo 2.0 za dodatno pojašnjenje, ambasadori Britanije i Italije su obojica sugerisali da se pohvala odnosila na ponašanje policije tokom antivladine „manifestacije“ koja je održana posle podne u subotu, i da se pohvala ne odnosi na kasniju akciju policije u sedištu Samoopredeljenja.\n„Dve stvari su se dešavale [u subotu]“, Ruairi Okonel je rekao Kosovu 2.0. „Sam protest je protekao mirno i policija se time bavila vrlo dobro. Hapšenje [poslanika opozicije, Aljbina Kurtija, osobe zbog koje se odigrala policijska racija] je druga stvar.“\nItalijanski ambasador na Kosovu, Andreas Ferarese, saglasan je sa Okonelom, rekavši Kosovu 2.0 sledeće: „Komentar o policiji se odnosio na rad policije za vreme manifestacije“.\nBritanski ambasador je ponovio svoj poziv, koji je prvi put juče uveče uputio, na istragu navoda Amnesti internešenela upućenih Kosovu 2.0, a o tome da je „prekomerna sila“ korišćena od strane Kosovske policije tokom subotnjih akcija. „Ukoliko neko iznese neki navod, taj navod bi trebalo istražiti, i tako funkcionišu normalne države“, rekao je.\nKada su upitani o tome da li je istraga bila nužna, italijanski ambasador je rekao: „Ukoliko oni [Kosovska policija] kažu da su radili u skladu sa zakonom, ne postoji motiv za to da se ne bude otvoren prema tako cenjenoj organizaciji… Transparentnost je uvek najbolje rešenje“.\nFrancuska ambasadorka, Maris Davije, odbila je da bude uvučena u ovo pitanje, izjavivši sledeće: „Ukoliko Amnesti želi [da otvori istragu akcija Kosovske policije], zašto da ne? Nije na meni da kažem da Amnesti to ne bi trebalo da uradi, ili da bi trebalo da uradi. Amnesti internešenel je veoma poznata nevladina organizacija i asocijacija za ljudskih prava“.\nDavije je insistirala na tome da, kao „strankinja“ na Kosovu, nije na njoj da govori demokratski izabranim vlastima šta da rade ili šta da ne rade. Ali je sugerisala da, ukoliko vlasti smatraju da je potrebno pokrenuti istragu, onda treba uraditi taj posao na efikasan način, kao što bi to uradio zaštitnik građana. „Dobra stvar koju biste mogli učiniti jeste da pitate zaštitnika građana“, Davije je rekla Kosovu 2.0. „Ombudsman je veoma poštovana osoba, mislim – ne bavi se politikom… njega su svi izabrali.“\nKosovo 2.0 je kontaktiralo sa kancelarijom ombudsmana koja je kazala da je nadzirala događaje i da je u procesu prikupljanja činjenica i svedočanstava, pre nego što uskoro objavi izveštaj. Ambasade SAD i Nemačke nisu odgovorile na zahteve Kosova 2.0 da daju svoj komentar za ovaj članak.\nU međuvremenu, u zajedničkom saopštenju izdatom prošle noći, Kancelarija EU na Kosovu, specijalni predstavnik EU i ambasade i kancelarije država-članica EU na Kosovu, naizgled su uvažili navode Amnesti internešenela, pored navoda drugih, o akcijama Kosovske policije. „Kada sprovode svoj rad, institucije imaju obavezu da obezbede potpuno poštovanje svih ljudskih prava osoba o kojima je reč“, stojalo je u saopštenju.\nZajedničko saopštenje je praćeno dodatnim prekidima rada kosovske skupštine koja je mesecima blokirana usled političkog zastoja nakon vladinog potpisivanja kontroverznih sporazuma u avgustu. Opozicija je održavala proteste – i u Skupštini i na ulicama – protiv sporazuma pod posredstvom EU sa Srbijom. Naime, ovim sporazumom se predviđa osnivanje „Zajednice opština sa srpskom većinom“. Dok drugi sporazum obuhvata pitanje granične demarkacije sa Crnom Gorom.\nU prožimajućoj demokratskoj krizi na Kosovu, petoro opozicionih poslanika (uključujući Aljbina Kurtija) je uhapšeno zbog navodnog učešća u upotrebi suzavca na sednicama Skupštine, dok je vlada sprovela tri sednice bez opozicije kojoj je bilo onemogućeno da uđe u zaključanu prostoriju u kojoj su se sednice održavale.


ĆULUM PRIZNAO: 'Prolazak migranata kroz RS veći za 330 posto, najviše ih je iz...' | Slobodna Bosna\nĆULUM PRIZNAO: "Prolazak migranata kroz RS veći za 330 posto, najviše ih je iz..."\n"I dalje ostajemo pri stavu koji je zaključak Vlade RS, da nema uslova i kapaciteta za smještaj migranata na području RS"\nU prvih pet mjeseci ove godine kroz RS prošlo je 2.675 migranata, što je za 330 odsto više nego u istom periodu prošle godine, ali oni nisu značajnije ugrozili bezbjednost.\nRekao je ovo danas Darko Ćulum, direktor policije RS, prije sjednice Koordinacionog tijela za praćenje kretanja migranata preko teritorije RS koja se održala u Banjaluci.\nOn je istakao da policija RS intenzivno prati kretanje ilegalnih migranata na području RS u cilju bezbjednosti građana i njihove imovine.\n"Za prvih pet mjeseci migranti na području RS nisu značajnije ugrozili bezbjednost, a počinili su osam krivičnih djela, razbojništva, teške krađe, krađe i krivično djelo oduzimanje i obešetećenje tuđe stvari", rekao je Ćulum.\nĆulum ističe da je na nivou BiH u prvih pet mjeseci evidentirano 8.500 migranata koji su ušli u BiH ili 150 odsto više u odnosu na isti period prošle godine.\n"I dalje ostajemo pri stavu koji je zaključak Vlade RS, da nema uslova i kapaciteta za smještaj migranata na području RS", kaže Ćulum.\nKada je upitanju krijumčarenje ljudi, kaže da su do sada otkrili 14 krivičnih djela krimučarenja ljudi, te da su Tužilaštvu BiH podnijeli 14 izvještaja protiv 17 lica.\n"Policijske uprave imaju zadatak da prate migrante na teritoriji RS i nema kretanja migranata bez nadzora policije", istakao je Ćulum.\nDodao je da se oni obično kreću na području Gradiške, Kostajnice, Kozarske Dubice, te da je opšte poznato da svi idu prema Unsko-sanskom kantonu jer se tamo nalaze prihvatni centri gdje je veoma složena bezbjednosna situacija sa migrantima, jer su prihvatni centri prepunjeni i povećan broj krivičnih djela.\n"Mi pružamo pomoć graničnoj policiji sa 85 službenika i ako treba taj broj možemo da povećamo", dodao je Ćulum.\nANALIZA ISKAZA ĆULUMA, ILIĆA I KOSTREŠEVIĆA PRED ANKETNIM ODBOROM: U čemu se slažu, a u čemu razilaze...


Bez novozaraženih u Majdanpeku, u Kladovu pozitivno još šest osoba - Glas Zaječara\nBrnabić: Srbija danas dobija više od 90.000 vakcina, ne može se…\nHome Društvo Bez novozaraženih u Majdanpeku, u Kladovu pozitivno još šest osoba\nNijedan od juče osam testiranih pacijenata u kovid ambulantama majdanpečkog Doma zdravlja nije bio pozitivan na korona virus, pa ni broj aktivno zaraženih Kovidom 19 nije promenjen.\nOd 16 bolesnika aktivno zaraženih virusom, dva su zbog teže kliničke slike hospitalizovana u tercijarnim ustanovama, a na kućnom lečenju se nakon otputa nalaze tri pacijenta. Tokom jučerašnjeg dana zabeležen je jedan prvi i dva kontrolna pregleda.\nPrema podacima Doma zdravlja Majdanpek od početka epidemije do sada virusom korona zaraženo je 859 osoba, izlečeno je 811, a od posledica infekcije preminula sa 32 pacijenta.\nTokom minulog vikenda u kladovskoj opštini je prema podacima Zdravstvenog centra Kladovo, virus korona potvrđen kod još sedam osoba, od virusne infekcije oporavilo se šest osoba i sada je aktivno pozitivno 50 bolesnika. Od početka epidemije do sada je opštini Kladovo inficirano 1.409 građana, oporavila su se 1303 preminulo je 56 pacijenata.\nPrethodni tekstObala Timoka u naselju Višnjar zatrpana plastičnim flašama\nBez novozaraženih u Majdanpeku, u Kladovu pozitivno još šest osoba 22/02/2021\nObala Timoka u naselju Višnjar zatrpana plastičnim flašama 22/02/2021\nZaječar i ove godine domaćin Seoskih igara Sportskog saveza Srbije 22/02/2021\nRadnik površinskog kopa poginuo na radnom mestu 22/02/2021\nTokom vikenda još 26 pozitivnih u Knjaževcu 22/02/2021


Dr Bojan Radovanović, hirurg, Beograd - 060/0687-461\nDr Bojan Radovanović\nDr Bojan Radovanović je specijalista opšte hirurgije iz Beograda sa dugogodišnjim iskustvom u abdominalnoj hirurgiji i hirurgiji kila trbušnog zida.\nNakon usavršavanja u Hong Kongu obavlja prvu laparoskopsku operaciju preponske kile u Srbiji 1995. godine, a zatim uvodi u redovni program laparoskopske operacije incizionalnih, želudačnih kila kao i druge operacije iz domena abdominalne hirurgije. Usavršava se u Minhenu, Amienu i Briselu.\nDr Radovanović trenurno radi na uvođenju eTEP endoskopske procedure u redovnu upotrebu kod operacija incizionalnih kila.\nKoautor je prve i jedine knjige o hirurgiji kila u Jugoslaviji koja je izdata 1988. godine i urednik je vodiča dobre prakse za hirurgiju preponskh kila koje je izdalo Ministarstvo zdravlja Srbije.\nPrva hirurška klinika Univeziteta u Beogradu\nJugoslovensko udruženje za laparoskopsku hirurgiju\nMedjunarodno udruženje za laparoskopsku hirurgiju kila\nZakažite pregled kod Dr Bojan Radovanović


U dijaspori olakšana overa dokumenata › Made-in-Germany.rs\nIz Beležničke komore saopštavaju da je postignut dogovor o priznavanju punomoćja potpisanih u ambasadama i konzulatima.\nGodinu dana nakon stupanja na snagu Zakona o javnim beležnicima, još uvek su prisutni problemi više od tri miliona naših građana koji žive u inostranstvu. Naime, zbog nemogućnosti da ambasade rade posao beležnika, mnogi naši ljudi iz dijaspore morali su da potroše puno novca kako bi došli u Srbiju i overili svoja dokumenta, prenosi „RTV“.\nTome je, kako za kažu u Beležničkoj komori, sada došao kraj, jer je postignut dogovor da se priznaju punomoćja potpisana u srpskom ambasadama i konzulatima.\nOd MiG na 03/11/2015 / AKTUELNO / Ostavite komentar\nLidl spreman da osvoji Ameriku


Promoviran Vodič za investitore Tuzlanskog kantona - Privredna štampa\nPromoviran Vodič za investitore Tuzlanskog kantona\n“Dobrodošli u poduzetnički ambijent budućnosti!”, slogan je drugog izdanja Vodiča za investitore Tuzlanskog kantona koji je danas promovisan u Bosanskom kulturnom centru u Tuzli. Autor Vodiča je Ministarstvo razvoja i poduzetništva Tuzlanskog kantona, a kako je danas istaknuto, radi se o dokumentu koji na praktičan i jednostavan način objedinjuje najznačajnije informacije koje potencijalni i postojeći investitori, osobe koje rade sa investitorima, ali i svi drugi zainteresirani subjekti trebaju ukoliko žele investirati ili pak posjetiti Tuzlanski kanton. Sa ciljem objedinjavanja informacija i promocije najznačajnijih resursa koje posjeduje Tuzlanski kanton, Vodič je koncentrisan na šest najpropulzivnijih industrija Kantona čije komparativne prednosti odavno promiču Kanton i privlače nove investicije.\n„Ovim događajem želimo zaokružiti uspješnu godinu Vlade Tuzlanskog kantona u kontekstu sprovedenih aktivnosti na unapređenju poslovnog okruženja i privlačenja investicija. Osluškivali smo potrebe privrednika, organizovali sastanke i javno-privatne konsultacije te ćemo u skladu sa tim dalje nastaviti da radimo na unapređenju ambijenta za poslovanje na području Kantona”, rekao je ministar razvoja i poduzetništva Osman Puškar.\n“Ovo je još jedan od pokazatelja naše otvorenosti i spremnosti da kontinuirano unapređujemo ambijent za poslovanje i investiranje na području Kantona. Stavljajući privrednu aktivnost i privlačenje investicija u fokus našeg djelovanja, tokom 2017. godine realizirali smo niz aktivnosti doprinoseći privlačnosti Tuzlanskog kantona za potencijalne investitore. Također, realizirali smo i neke od aktivnosti kako bi smo motivirali postojeće investitora da svoje kapacitete proširuju i razvijaju. U tom svjetlu očekujem da će i ovaj Vodič, biti dodatna podloga našim aktivnostima usmjerenim ka promociji Tuzlanskog kantona kao sredine atraktivne za ulaganja i ambijenta u kojem poduzetnici mogu uspjeti”, riječi su premijera Gutića.


Jermenija i Azerbejdžan postigli sporazum o prekidu vatre\nM. K. 10. oktobra 2020. 08:14\nFoto: 7th Army Training Command - CC BY 2.0\nBaku i Jerevan usvojili su zajedničku izjavu u kojoj su se složili o prekidu vatre u Karabahu od podneva 10. oktobra, izjavio je ministar spoljnih poslova Rusije Sergej Lavrov nakon pregovora u Moskvi.\n„Azerbejdžan i Jermenija, uz posredovanje kopredsedavajućih Minske grupe OEBS-a, na osnovu osnovnih principa rešavanja, započinju suštinske pregovore s ciljem postizanja što skorijeg mirnog rešenja“, rekao je Lavrov pozivajući se na zajedničku izjavu strana.\n„Strane potvrđuju nepromenljivost formata pregovaračkog procesa“, rekao je šef ruske diplomatije, pozivajući se na zajedničko saopštenje ministara spoljnih poslova Rusije, Azerbejdžana i Jermenije.\nBaku i Jerevan takođe su se dogovorili da započnu razmenu zarobljenika i tela ubijenih nakon stupanja na snagu prekida vatre u Karabahu, uz posredništvo i u skladu sa kriterijumima Međunarodnog komiteta Crvenog krsta, ističe se u zajedničkoj izjavi.\nMinistri spoljnih poslova sastali su se u petak u Moskvi kako bi razgovarali o situaciji u Nagorno-Karabahu. Pregovori su se održavali iza zatvorenih vrata. Ovi pregovori, koji su trajali više od deset časova, bili su najduži u poslednjih 20 godina.\nPre pregovora nijedna delegacija nije davala izjave.


11-01-2022 11:08 Ratni izveštaji Sirija / Irak Svet Planeta Video\nRuski potal RusVesna objavio je snimke kojidokazuju veliku krađu sirijske nafte od strane vojske SAD. Oni su objavili snimak konvoja cisterni dugog nekoliko kolometara kojim je sirijska nafta prebačena u Irak.\nNa snimcima nastalim iz aviona ili drona vidi se da američka vojska obezbeđuje konvoj koji sekreće auto putem M4 istočnim delovima Sirije koji kontrolišu Kurdi.\nMediji u Siriji tvrde da je u posao pljačke sirijske nafte umešana i američka kmpanija Delta Crescent Energy, registrovana u Delavaru u SAD.\nPretpostavlja se da je nafta proizvedena u nelegalnim rafinerijama koje su otvorili Kurdi na severoistoku Sirije.\nTalas samoubistava među kazahstanskim oficirima nakon neuspelog puča (FOTO)\nDEPORTUJ TOG ĐOKOVIĆA!" POLITIČAR VRŠI PRITISAK NA MINISTRA: Pusti odluku sudije, imaš moć da ga proteraš iz Australije\nUKRAJINCI TVRDE DA SU BOMBARDOVALI RUSIJU: Mrtvi i ranjeni se još broje u Belgorodu (VIDEO)


Evropski savjet: Formirati vlast u BiH bez daljeg odgađanja - Istinito.com - Ne budi ovca!\nPočetna > BIH > Politika > Evropski savjet: Formirati vlast u BiH bez daljeg odgađanja\n14. Oktobra 2019. Istinito272Leave a Comment on Evropski savjet: Formirati vlast u BiH bez daljeg odgađanja\n– Uzimajući u obzir činjenicu da još nije formirana vlast na svim nivoima nakon prošlogodišnjih izbora, Savjet ponovo poziva BiH da nastavi sa formiranjem vlasti i da to učini bez daljeg odlaganja, u interesu svih građana – ističu iz Savjeta EU.\nU zaključcima se navodi i to da Savjet pozdravlja vojnu operaciju EUFOR “Altea” i potvrđuje se spremnost EU da nastavi sa sprovođenjem njenog mandata u pružanju podrške vlastima BiH u održavanju bezbjednog i sigurnog okruženja.\n– Savjet sa zanimanjem čeka predstavljanje sljedećeg strateškog pregleda u 2021. godini, koje bi trebalo da bude osnova rasprave sa zemljama članicama o zadacima EUFOR-a i opcijama za budućnost operacije, imajući u vidu podršku napretku BiH na polju evropskih integracija, kao i bezbjednosnu situaciju na terenu – ističe se u zaključcima.\nSavjet EU ističe da razumije važnost nastavka koordinacije operacije “Altea” sa drugim međunarodnim učesnicima na terenu.\n– U isto vrijeme, EU nastavlja da poziva vlasti u BiH da, uz podršku međunarodne zajednice, ubrzaju napore u uklanjanju viška municije, oružja i eksplozivnih naprava, kao i na polju uklanjanja mina – dodaje se u zaključcima Evropskog savjeta.\nTagged evropski savjet formiranje vlasti istinito\nIvana Ladan najljepša djevojka u BiH


Četvoro smederevskih strelaca u Kampu perspektivnih strelaca – Semendria\nČetvoro smederevskih strelaca u Kampu perspektivnih strelaca\n17. avgust 2015. SPORT – Streljački savez Srbije uz veliku pomoć Ministarstva omladine i sporta Srbije i ove godine organizovao je Kamp perspektivnih strelaca u Karatašu. U kampu je učestvovalo 57 strelaca iz 22 kluba i 17 trenera. Četvoro smederevskih strelaca, koji su bili učesnici na osnovu rezultata postignutih u protekloj sezoni, zadovoljni su postignutim u kampu.\nStreljački savez Srbije uz veliku pomoć Ministarstva omladine i sporta Srbije i ove godine organizovao Kamp perspektivnih strelaca u Karatašu, u kome je učestvovavalo 57 strelaca iz 22 kluba i 17 trenera.\nUčesnici kampa iz Smedereva, koji se takmiče u kategorijama kadeta i mlađih juniora, vratili su se bogatiji za nova znanja, stečena iskustva i ostvarena drugarstva. Veljko Ilić, koji se takmiči vazdušnom puškom, drugu godinu zaredom je učesnik kampa: – Upoznao sam mnogo drugara i zbližio se sa njima. Boravak u kampu mi mnogo znači, jer sam svakog dana naučio po nešto novo. Treninzi nisu bili teški, ali su zahtevali dosta truda i rada. Nisam baš zadovoljan rezultatima u kampu, jer je ovo ipak, početak sezone, a svaki početak je težak, kaže Ilić.\nNjegovoj klupskoj drugarici, koja se takođe takmiči vazdušnom puškom, Nataliji Tasić, ovo je bio prvi kamp i jako je srećna što je učestvovala u njemu. Evo i zašto: – Ovo je moj prvi kamp i veoma mi je drago što sam dobila poziv, jer on znači potvrdu mojih rezultata iz ove sezone. Dopalo mi se što smo imali prilike da treniramo sa strelcima iz drugih klubova, ali mi se najviše dopalo što smo mogli da se međusobno mnogo bolje upoznamo, nego što na takmičenjima imamo prilike, rekla nam je Tasićeva.\nPo prvi put u kampu bio je i Petar Adamović, koji se takmiči vazdušnim pištoljem. Po povratku iz Karataša, kratko nam je rekao: – Naučio sam neke bitne sitnice kod pucanja, dobio nove drugare, saznao više o onima koje već znam. Treninzi su bili veoma maštoviti i moglo je štošta da se nauči sa tih treninga.\nI Ana Todorović je po drugi put bila u kampu i veoma je zadovoljna svojim rezultatima. – Moram priznati da sam zadovoljna razultatima, naročito rezultatom sa kontrolnog treninga. Iako je ovaj kamp van sezone, on svakako predstavlja dobar uvod u istu, tako da se nadam da ćemo u sledećoj sezoni biti još bolji nego u prethodnoj. Moj lični utisak je da su se ove godine treneri više angažovali i maksimalno potrudili da nas nauče nekim naprednijim vežbama i tehnikama što se i primetilo na treninzima, rekla nam je Todorovićeva.\nMeđu trenerima koji su ove godine vodili kamp bila su i oba trenera Streljačke družine „Smederevo“: Nikola Simić i Boban Marinković.\n« Smederevo dobija Omladinski kulturni centar\nPoziv za učešće u radionici savremene pozorišne kritike »


Održan skup porodica hakera iz Niša - Porodice žele da spreče izručenje osumnjičenih Americi\nPočetak/Društvo/Održan skup porodica hakera iz Niša – Porodice žele da spreče izručenje osumnjičenih Americi\nJovana Miladinović16. jula 2021.\nNa trgu Kralja Milana u Nišu, danas oko 15 sati, održan je skup porodica osumnjičenih hakera iz Niša, na kom su zatražili da se spreči izručenje osumnjičenih Sjedninjenim Američkim državama.\nApelacioni sud u Beogradu ukinuo je prvostepenu odluku i naložio ponovno odlučivanje o molbi Sjedinjenih Američkih Država za njihovo izručenje.\nSedmoro okrivljenih iz Niša konačnu odluku o izručenju SAD čekaju u kućnom pritvoru, dok su trojica okrivljenih još uvek u pritvoru. Jedan od osumljičenih je već isporučen Americi, na lični zahtev.\nPodsetimo, osumnjičeni se terete da su na internetu prodavali svoje platforme za binarne opcije predstavljajući se kao „lider na svetskom tržištu binarnih opcija“. Sumnja da je 11 hakera iz Niša oštetilo za 70 miliona dolara veći broj američkih gradjana i gradjana drugih zemalja.\n„Apelujemo na našu zemlju i na predsednika, Aleksandra Vučića, da se smisluje i da ne izručuje ove porodične ljude Americi. Moji rođaci imaju sedmoro dece o kojima se staraju i ne bi bilo u redu da ta deca kada njhovi roditelji odu u Ameriku, ostanu bez svojih roditelja“, izjavila je Anita Stojić, dalja rođaka jednog od osumnjičenih.\nPrema njenim rečima, bili su razočarani odlukom Apelacionog suda. Zato su se obratili i dobili saopštenje iz Strazbura, suda za ljudska prava i to im je dalo nadu. Zato apelujemo na našu zemlju i našu Vladu da zaustavi ovu ekstradiciju, odnosno izručenje, završila je.\n“Odbrana je podnela Zahtev evropskom sudu za ljudska prava u Strazburu radi donošenja mere za zaustavljanje ekstradicije zbog opasnosti da će im, ukoliko budu izručeni, biti uskraćena prava na pravično suđenje u SAD. Za razliku od Apelacionog i Višeg suda, koji su usvojili predlog za izručenje, sud za ljudska prava u Strazburu je odmah usvojio meru i državi Srbiji naložio da zastane sa izručenjem, dok evropski sud ne proveri da li su ispunjeni svi uslovi, da li će oni tamo biti bezbedni i da neće imati nikakve posledice, odnosno da neće biti osuđeni na izuzetno teške zatvorske kazne koje su jednake doživotnoj robiji”, rekao je Niškim Vestima advokat odbrane Milan Petrović.\nFoto: Milan Petrovic, advokat\nOvaj niški advokat objašnjava da su za ta krivična dela propisane kazne zatvora od oko 20 godina. Međutim, u Americi postoji kumulativno sabiranje, tako da mogu biti osuđeni na 60 godina zatvora, što bi praktično značilo kao da su osuđeni na doživotni zatvor . To sve znači da će im biti ugrožena osnovna ljudska prava zbog razdvojenosti od porodica, deca će ostati bez roditelja. Evropski sud za ljudska prava traži od Srbije da proveri da li će ti ljudi imati neki tretman koji je dostojan svakog osuđenog, da li su proverili zatvorske uslove u Americi, da li su proverili da li će moći da ulože žalbu na veliku kaznu. Sve su to razlozi zbog kojih je sud u Strazburu zahtevao od Srbije da zastane sa izručenjem do 19. avgusta.\n„Država Srbija će morati do 30. jula da odgovori na ova pitanja sudu, a mi kao odbrana smo u obavezi da podnesemo prestavku evropskom sudu za ljudska prava sa zahtevom da razmotri sve ovo što smo tražili i na osnovu čega su doneli meru da se zastane sa izručenjem“, zaključio je Petrović.\nApelacioni sud Hakeri Izručenje prevara SAD\nNišlijka se „opekla“ kupujući online: Mesečno barem tri prijave Centru za zaštitu potrošača FORUM\nZatvorenik prevario Nišlijku – Zvao sa govornice iz zatvora i tražio joj da uplati 26.000 dinara, što je ona i učinila\nKoje su razlike između pravih i lažnih onlajn kazina?\nSamo da sam znao


Akcijska ponuda za A-Klasu: Mercedes-Benz STARline Sarajevo-Ilidža\n„Finansiramo Vaše snove“\nSTARline, ovlašteni trgovac za prodaju Mercedes-Benz vozila putničkog i komercijalnog programa, za sve ljubitelje vozila sa trokrakom zvijezdom pripremio je specijalnu akciju pod sloganom „Finansiramo Vaše snove“ u kojoj je omogućio vrlo atraktivnu ponudu modela A-Klase.\nU saradnji sa Raiffeisen Leasingom i Euroherc osiguranjem A-Klasa može biti Vaša uz mjesečnu ratu 499KM*.\nIznos mjesečne leasing naknade od 499 KM je informativnog karaktera i ista je izračunata za nabavku predmeta leasinga putem finansijskog leasinga u bruto nabavnoj vrijednosti od 51.820 KM na period od 60 mjeseci i ukupnim plaćanjem prije isporuke u iznosu od 9.249,34 KM, te iznosom finansiranja od 44.290,59 KM uz ostatak vrijednosti 20.977,80 KM, promjenljivu nominalnu kamatnu stopu od 3,99%, gdje je 4,33 fiksni dio a -0,34% šestomjesečni EURIBOR.\nNova A-Klasa poseduje jedinstveni sistem MBUX (Mercedes-Benz User Experience) koji se u potpunosti prilagođava Vama i Vašem životu. Idealan izbor za mlade menadžere koji žele vozilo jedinstvene kombinacije sportskog i uzbudljivog dizajna.\nEfektivna kamatna stopa: 5,27% sa PDV-om, 4,41% bez PDV-a, te troškove obrade zahtjeva u bruto iznosu od 518,20 KM.\nAkcenat ove akcijske ponude je stavljen na povoljnim uslovima finansiranja obezbjeđenih u saradnji sa Raiffeisen Leasingom i Euroherc osiguranjem, gdje kupce pored atraktivne mjesečne rate očekuju i druge pogodnosti.\nViše informacija možete saznati u našem salonu na adresi Osik br.4, Ilidža ili na tel: 033 475 - 575.


Aktuelno / Štampa / U Srbiju dnevno ilegalno uđe hrana vredna milion evra\nPromet u trgovinama manji je za trećinu u odnosu na 2008. godinu, a u pograničnim krajevima Srbije buja nezapamćen šverc nalik onome iz devedesetih godina prošlog veka. Dnevno se u Srbiju prošvercuje hrana vredna oko milion evra, a crno tržište zatvara više od 2.000 trgovinskih radnji godišnje.\nSitni šverc iz susednih zemalja ili, kako ga carinici zovu mravlji šverc, jedan je od efikasnih načina da se nezaposleni koji žive u pograničnim pojasevima prema okolnim zemljama izbore sa aktuelnom krizom. Prema procenama stručnjaka, oko milion ljudi radi u sivoj zoni, a veliki deo njih bavi se nelegalnom trgovinom.\n– Najviše švercera ima u Vojvodini gde je situacija gotovo identična onoj iz devedesetih godina. Švercovana roba prodaje se na buvljacima, ali i po kućama u užem gradskom jezgru i na periferiji Subotice, Sombora, Kikinde, Apatina i Horgoša, gde postoji više stotina ilegalnih trgovinskih radnji prepunih robe iz Mađarske. Dok šverc cveta, legalne prodavnice propadaju jer im zbog svih obaveza prema državi ništa ne preostaje – kaže Dragoljub Rajić, predsednik Unije poslodavaca Srbije.\nNajviše se švercuje iz Mađarske, BiH, Rumunije i Bugarske, a razlika u ceni ide i do 50 odsto. Iz Rumunije roba stiže na pančevački buvljak, i tu najviše ima garderobe, plastike, alata, elektromaterijala, posuđa i garderobe.\nKod Bugara je i dalje najjeftinija odeća, a u Mađarskoj je najisplativije kupiti sireve i suhomesnate proizvode. Prema podacima STO, Mađarska je u Srbiju prošle godine izvezla robu vrednu milijardu i 300 evra, a kod nas je evidentiran uvoz vredan 700 miliona – sve ostalo je u zemlju ušlo nelegalnim putem.\nU Asocijaciji malih i srednjih preduzeća smatraju da kroz nelegalno tržište Srbija gubi oko dve milijarde evra godišnje, jer u cenu švercovane robe nisu obračunati ni akcize ni PDV, a prodavci robu prijavljuju na carini pri izlasku iz Mađarske da bi dobili povraćaj od 27 posto PDV-a.\nTa ista roba se ne prijavljuje na našoj carini već kroz ilegalne kanale ulazi u Srbiju, čime se izbegava plaćanje poreza, carine i obavljanje neophodnih analiza.


Koje zemlje su najnaprednije po pitanju regulacije stetnih gasova? - gde.rs\nAutomobili i druga prevozna sredstva su najveći zagađivači vazduha i prema podacima UN oni u zagađenju učestvuju čak 75 odsto. Kod nas su najveći problem vozila bez katalizatora, kao i veliki broj starih automobila, a kako su taj problem rešile razvijene zemlje pročitajte u nastavku teksta.\nStari automobili su najveći zagađivači\nSvi noviji modeli poseduju takozvani katalizator, odnosno sistem za prečišćavanje vazduha, što u većini slučajeva predstavlja nedostatak kod starih vozila. Katalizatori služe da bi tazložili najotrovnije materije, koje nastaju sagorevanjem benzina ili nafte na manje štetne, kao što su azot, ugljen dioksid i vodena para.\nJedan od najpoznatijih profesora iz oblasti hemijskog inženjeringa, Jong Vangje je sa svojim timom dizajnirao novi katalizator, koji je sposoban da podnese ekstremno visoke temperature izazvane radom motora. Ovi sistemi su neophodni za funkcionisanje čitave generacije budućih modernih vozila.\nNacionalni program “Cap and trade” u Kini i Americi\nKineska vlada je donela odluku da započne nacionalni program “Cap and trade” od 2017. godine, koji treba da smanji emisiju štetnih izduvnih gasova. Prvi put van Kine ovaj program pokrenut je u Sjedinjenim Američkim državama, kada je odlučeno da se postepeno ukida upotreba olovnog benzina.\nNakon podrške od strane republikanaca za ovaj program usledile su negativne reakcije, zbog čega je ukinut na određeno vreme. U svom drugom mandatu Barak Obama odlučio je da primeni taj sistem na emisije ugljenika zbog čega je bio na meti negatinih komentara. Za sada se ne zna koliko je “Cap and trade” uspešan, kao ni da li će Kinezi pronaći bolje rešenje.\nEvropska unija kontroliše prodaju vozila\nEvropska unija dala je ovlašćenje Evropskoj komisiji da testira i proverava vozila kada je u pitanju poštovanje standarda o emisiji gasova. Pored testiranja ona može i da kažnjava proizvođače i uvoznike do 30.000 evra po vozilu ukoliko nisu u skladu sa propisima ove unije.\nEU i države članice su bile na meti kritika jer su dozvoljavale proizvođačima automobila da opravdaju dugu listu izuzetaka i rupa u pravilima prilikom proveravanja nivoa zagađenja. Iako su iz EU priznali da postoji mogućnost varanja na testovima, Brisel nije reagovao i tvrdio je da je sprovođenje pravila odgovornost nacionalnih regulatora.\nŠvedska je napravila plan za budućnost\nVlasti u Švedskoj su odlučile da će ta zemlja prestati da emituje štetne gasove sa efektom staklene bašte do 2045. godine. Prema planu predviđeno je da se smanje štetni gasovi prvenstveno iz oblasti transporta do 85 odsto, dok će se ostatak nadoknaditi sadnjom drveća ili održivim investicijama u inostranstvu.\nZakon o smanjenju emisije gasova sa efektom staklene bašte stupio je na snagu tokom prošle godine, dok je Švedska pozvala i ostale zemlje, među kojima je prva SAD da pokrenu isti program kao ona. Pristupom ostalih zemalja rast temperature bi se smanjio i ograničio na 1,5 stepeni celzijusa.\nZagađenje životne sredine u Srbiji\nU našoj zemlji se emisija gasova staklene bašte od 2000-te povećala tri puta, zbog čega Srbija posebnu pažnju mora da obrati na ekologiju. Ozbiljne mere koje treba da se pokrenu se odnose na poboljšanje kvaliteta vazduha, kao i izbegavanje grešaka koje su napravile druge zemlje kada je u pitanju zaštita životne sredine.\nPored uvođenja mera potrebno je da građani obrate pažnju na trošenje energije, a najveći problem stvara saobraćaj, jer će morati više da se koriste hibridna vozila i na električni pogon. Smanjenjem vozila koja učestvuju u saobraćaju dodatno bi redukovalo emisiju gasova staklene bašte, pozitivno uticalo na zdravlje ljudi i obezbedilo više mesta za parking.\nSagorevanjem benzina i dizela nastaju ugljen-dioksid (CO2) i vodena para (H2O), koji imaju negativnu ulogu u očuvanju životne sredine. Ugljen-dioksid spada u gasove koji stvaraju efekat staklene bašte, a usled nepotpunog sagorevanja u motorima zaostaju kapljice goriva i ulja, zbog čega nastaju ugljen-monoksid, ugljovodonici i oksidi azota.\nUgljen-monoksid je gas koji nema boju i miris ali je zato vrlo otrovan i može izazvati gubitak svesti, trovanje i smrt nakon nekog vremena. Ukoliko je njegova koncentracija viša od dozvoljene vozilo neće proći na EKO testu.\nPored Srbije dosta zemalja ima problem sa zagađenjem vazduha i emisijom gasova staklene bašte, zato je sada pravi trenutak da očuvanje životne sredine bude ispred profita. Velika je odgovornost u rukama vlada svih država kako bi obezbedile zdraviji vazduh budućim generacijama.


Branko Ružić: Niko nije pominjao promenu premijera | Glas javnosti\nPočetna > Politika > Branko Ružić: Niko nije pominjao promenu premijera\nBranko Ružić: Niko nije pominjao promenu premijera\nBEOGRAD - Funkcioner Socijalističke partije Srbije (SPS) Branko Ružić izjavio je danas da eventualna promena na mestu premijera tokom rekonstrukcije Vlade Srbije "nije zvanično pominjana" ni u SPS, ni u komunikaciji sa koalicionim partnerima.\n"Kao zvaničnik SPS zaista ne mogu da dajem komentar na nešto što nigde zvanično nije spominjano, niti u SPS, niti u zvaničnoj komunikaciji lidera vladajuće koalicije", rekao je Ružić.\nPotpredsednik Srpske napredne stranke i predsednik Skupštine Srbije Nebojša Stefanović rekao je juče da bi lider naprednjaka i prvi potpredsednik vlade Aleksandar Vučić bio najbolje rešenje za premijera Srbije.\nRužić je kazao da ta Stefanovićeva izjava može da se tretira "kao legitiman partijski i lični stav", ali da takvi stavovi "mogu dolaziti iz raznih partija, od različitih funkcionera i političkih lidera".\n"SPS je u više navrata iznela stav da svaki model rekonstrukcije koji može da unapredi i učini Vladu premijera Ivice Dačića (predsednika SPS) još efikasnijom jeste dobrodošao, ali za to naravno treba postići dogovor i konsenuzualni pristup pre svega lidera koalicije", rekao je funkcioner socijalista.\nOn je kazao da ne očekuje da će se dogovori oko rekonstrukcije Vlade, ukoliko do nje dođe, desiti pre sredine aprila. "Pred nama su nove runde pregovora sa političkim predstavnicima kosovskih Albanaca i to je ono što je veoma važno za Srbiju, i u tom pogledu ne očekujem da će se dogovor oko rekonstrukcije, ukoliko do nje dođe, desiti pre sredine idućeg meseca", rekao je Ružić.


Otkriveno porijeklo granita kojim je popločana ulica Ferhadija! – Informer\nOtkriveno porijeklo granita kojim je popločana ulica Ferhadija!\nSarajevska Općina Stari Grad je objavila da šetalište Ferhadija popločava jablaničkim granitom, dok je, ustvari, za obnovu ove ulice korišten manje kvalitetni granit iz Srednjobosanskog kantona (SBK). Ovaj kamen su vlasti SBK donirale za izgradnju spomenika palim borcima u Novom Travniku.\nOpćina Novi Travnik je 1. juna ove godine dodijelila firmi Stonex iz Bugojna 150 metara kubnih granitnih blokova za izgradnju spomenika palim borcima. Spomenik nije izgrađen, a polovinu kamena je Stonex prodao za obnovu dijela gradskog šetališta u sarajevskoj Ulici Ferhadija koju finansira Općina Stari Grad.\nPrvo je Refik Lendo, načelnik Općine Novi Travnik, 29. maja 2012. godine zatražio granitne blokove od Ministarstva privrede Srednjobosanskog kantona (SBK), navodeći da su neophodni za izgradnju spomenika.\nMinistar Sedžad Milanović je bez naknade odobrio „ograničenu eksploataciju“ granita iz kamenoloma Stajište kod Novog Travnika, ali uz uslov da bude iskorišten isključivo za gradnju spomenika. U dokumentu piše da će se korištenje kamena u druge svrhe smatrati zloupotrebom, a rješenje će postati nevažeće.\nMilanović kaže da ne zna za šta je iskorišten kamen.\nDan nakon ministrovog odobrenja Lendo je granitne blokove dodijelio firmi Stonex. U njegovom rješenju, također, piše da je kamen namijenjen za izgradnju spomenika – posao koji je firma Stonex ranije dobila.\nMeđutim, Stonex je polovinu dobijenog kamena prodao sarajevskoj firmi Saraj-taš, a ona ga je potom prodala izvođaču radova na Ferhadiji, firmi Mibral iz Sarajeva. Javnosti nije dostupna informacija koliko je kamen koštao Općinu, ali prema tržišnoj vrijednosti 700 metara kvadratnih ploča, kakve su ugrađene na Ferhadiji, košta skoro 100.000 KM.\nLendo je u kratkom telefonskom razgovoru rekao novinarima Centra za istraživačko novinarstvo (CIN) da je sa firmom Stonex dogovorio „neku vrstu kompenzacije“, ali nije mogao objasniti o kakvom se dogovoru radi.\nKontrola kvaliteta kamena tek nakon završetka posla\nAdmir Hadžiabdić, voditelj poslova firme Stonex, rekao je novinarima CIN-a da je ova firma iz kamenoloma iznijela oko 75 kubnih metara granita i isporučila ga za obnovu Ferhadije.\nOva količina je bila dovoljna za kompletan posao, jer je, prema podacima sa internetske stranice Općine Stari Grad, oko 700 metara kvadratnih šetališta popločano pločama granita debljine osam centimetara. Na stranici Općine, također, stoji da je 15. juna Mibral počeo popločavanje jablaničkim granitom, od Gradske tržnice do Ekonomskog fakulteta. Jablanički granit je korišten tokom 2001. i 2002. godine za prvu obnovljenu dionicu Ferhadije, od Sarača do Katedrale, ali se novoobnovljena dionica vizuelno razlikuje, jer su kamene ploče svjetlije te neujednačene boje i dimenzija.\nNovoobnovljena dionica je svečano otvorena 10. jula ove godine, a posao je Općinu koštao 290.000 KM, objavljeno je na njenoj stranici.\nMilan Bralović, vlasnik firme Mibral koja je izvodila radove, tvrdi da ne zna odakle je stigao granit.\nAmel Mandžuka, direktor jablaničke firme Granitmont koja je jablaničkim granitom popločavala nekoliko susjednih sarajevskih ulica, kaže da Općina Stari Grad zloupotrebljava ime ovog kamena koji je sinonim za kvalitet.\nOva sarajevska općina je odbila novinarima CIN-a dati informacije o porijeklu ugrađenog kamena, njegovom kvalitetu te načinu na koji je firma Mibral izabrana za izvođača radova. Općina nije obavezna „da ispituje porijeklo kamena, nego kvalitet koji se utvrđuje atestom po završetku radova“, stoji u odgovoru CIN-u.\nJablanički granit zvani gabro je za 81 posto otporniji na habanje brušenjem od granita zvanog nero Bosna iz kamenoloma Stajište. To pokazuje poređenje podataka o kvalitetu kamena gabro, testiranog u sarajevskom Institutu za materijale i konstrukcije, sa podacima o kvalitetu kamena nero Bosna, objavljenih na internetskoj stranici firme Merkez Oil koja prodaje kamen iz kamenoloma Stajište.\nPodaci pokazuju da će komad dimenzija 50 cm2, ako ga podvrgnemo istom tretmanu brušenja, gabro izgubiti 10,3 kubna centimetra zapremine a nero Bosna 18,64 kubna centimetra.\nGranit je na Ferhadiju stigao iz kamenoloma Stajište koji je do 2004. godine eksploatisala njemačka firma NT IGM. Nakon povlačenja ove firme iz BiH njeni dugovi prema radnicima namireni su sudskom prodajom mašina i granitnih blokova uskladištenih u kamenolomu.\nMinistarstvo, međutim, još uvijek nije uspostavilo kontrolu nad kamenolomom Stajište, pa danas niko od zvaničnika ne može reći koliko je granitnih blokova odneseno iz kamenoloma, ko ih je odnio i po čijem odobrenju.\nFOTO+VIDEO/ Gunsi stigli u Split\nFK Velež: Sarajevo je ispalo nekorektno, nisu nas kontaktirali


Rusi prave Tesla Mustanga - AutoExclusive - Auto vesti, Novi, Luksuzni, Polovni automobili...\nRusi prave Tesla Mustanga\nRuska kompanija pod nazivom Aviar Motors predstavila je Teslin Ford Mustang koji se trenutno razvija.\nJedinstvena kreacija je podržana platformom Tesla Model S, a sadrži isto sedište sa baterijama od 100 kWh i dva elektromotora. Pod nazivom Aviar R67, psoeduje snagu od 840 KS, može ubrzati do 100 km/h za samo 2,2 sekunde i postići maksimalnu brzinu od 250 km /h\nNa vrhu platforme Model S postavljeni su lagani kompozitni karoserijski paneli koji imitiraju dizajn klasičnog Ford Mustanga. Mnoštvo karakterističnih delova dovodi dizajn u budućnosti, uključujući ugradnju farova sa kružnim dnevnim svetlima, prednji razdelnik od ugljeničnih vlakana, prednju rešetku od ugljeničnih vlakana i bočne suknje od karbonskih vlakana.\nZbog Teslininih podloga u vozilu, u unutrašnjosti su vidljivi moderni dodaci, od kojih je najznačajniji veliki vertikalni sistem za zabavu. Međutim, u kabini je izvršeno mnoštvo promena, uključujući implementaciju kružnih ventilacionih otvora, novi digitalni instrument i trostruki multifunkcioalni volan.\nRuska kompanija kaže da će R67 moći da pređe 507 km sa samo jednim punjenjem. Dobrom dizajnu ovog automobila dodaje se i to što je zahvaljujući svom pogonskom agregatu kompatabilan sa Teslinim superchargerima.\nAviar nije rekao koliko će ovaj automobil koštati, ali možete se kladiti da neće biti jeftin.


ELEKTROPRIVREDA RS: Tri od četiri javne nabavke sklopljene direktnom pogodbom | Žurnal | Jedina slobodna teritorija\nElektroprivreda RS:Tri od četiri javne nabavke sklopljene direktnom pogodbom\nPiše: Stefan Blagić/infoveza.com Objavljeno: 13. travanj 2020. 15:53\nNajviše para građana Srpske direktnim sporazumom podijeljeno je po osnovu reklamiranja sportskih događaja i usluga promovisanja – 683.113 KM. Pare za usluge promovisanja dobili su, između ostalih, FK „Rudar“ iz Prijedora (6.000 KM), Podrumi manastira Tvrdoš (5.960 KM), Arhitektonsko-građevinsko-geodetski fakultet Univerziteeta u Banjoj Luci (3.000 KM), Marketing agencija „Mania“ (11.000 KM).\nNa oglašavanje je direktnim sporazumom otišlo 42.532 KM. Posao su redom dobijali RTRS, Herceg radio-teeleevizija (nekoliko puta), ATV, „EuroBlic“, Korona radio, Agencija za izvođačku umjetnost „Fantasy production International RS“, JU Centra za informisanje i obrazovanje. U ovu grupu spadaju i usluge (neposrednog) marketinga koje su, via direktni sporazum, dobili Centar za filzofiju i teologiju i Rukometni klub „Leotar“. Poseban slučaj predstavlja Herceg radio-televizija koja je od ERS direktnim sporazumima dobila 16.000 KM za sedam javnih nabavki. Ova kuća je dobila i 15.000 KM za usluge promovisanja, oglašavanja, marketinga i televizijske produkcije, ali putem konkurentskog zahtjeva.\n„Prointer“ je sa ERS potpisao samo jedan ugovor putem direktnog sporazuma i to prošle godine. Vrijednost ugovora iznosila je „samo“ 3.368 KM. Ipak, ova kompanija nije ostala kratkih rukava, jer su u otvorenim postumpcima zaradili daleko više para. U četiri javne nabavke putem otvorenog postupka „Prointer“ je od ERS dobio 2,7 miliona maraka. Najveći posao, sklopljen ove godine, iznosio je 2,1 milion maraka, a partner „Prointeru“ bila je kompanija „Lanako“.\nelektroprivreda rsrepublika srpskajavne nabavke


VESTI – Страна 25 – www.kamenica.org.rs\nPromocija konkursa „ZELENE IDEJE“ u Zaječaru\nMonday April 25th, 2016 VESTIDejan Mitic\nNaši predstavnici su zajedno sa predstavnicima Trag fondacije aktivno učestvovali u promociji konkursa „Zelene ideje“ 21. aprila u Zaječaru. Tokom prezentacije i kasnijih pojedinačnih konsultacija za budućim aplikantima, nastojali smo da prenesemoRead More…\nDva naša predstavnika učestvovala su na radionici planiranja za glavnu fazu projekta za zaposljavanje i zapošljivost mladih u okviru SDC programa „From Education to Employment“. Radionice su održane u Beogradu 20. aprila.Read More…\nSunday April 10th, 2016 VESTIDejan Mitic\nU toku je prijava ideja za takmičenje! Ako ste student ili ste deo tima u kome većinu čine studenti i imate ideju koja može pozitivno da utiče na neki problem u društvu,Read More…\nZelene ideje 2016.\nUdruženje Kamenica je tokom 2015. godine osvojilo nacionalnu nagradu za „Zelene ideje“ a potom i prvo mesto na regionalnom (balkanskom) takmičenju u organizaciji Rockefeller Brothers Fund-a. Zahvaljujući ovim pobedama, naši predstavnici suRead More…\nTokom dva dana 24/25. marta, u Niškoj Banji nedaleko od Niša, predstavljeni su upitnici koje je kreirao naš projektni tim uz veliku podršku Tima za socijalno uključivanje i smanjenje siromaštva VladeRead More…\nNaš projekt „Omladinski razvojni servis“ osvojio 99 od mogućih 100 poena!\nSaturday February 6th, 2016 VESTIDejan Mitic\nKomisija koju su činili predstavnici Tima za socijalno uključivanje i smanjenje siromaštva Vlade RS, Ministarstva prosvete, nauke i tehnološkog razvoja, Ministarstva za rad zapošljavanje i socijalna pitanja, Ministarstva omladine i sporta, GIZ-aRead More…\nAktivna podrška realizaciji “Social Impact Award” takmičenja za društvene promene\n“Social Impact Award” je najveće studentsko takmičenje na temu socijalnog preduzetništva u Evropi. Takmičenje omogućava studentima da osvoje početni kapital od 1.500€ za pokretanje sopstvenog socijalnog preduzeća i podršku iskusnih mentora iRead More…\nUdruženje Kamenica je učestvovalo na sajmu partnerstva u okviru CSR Foruma 9.12. u Beogradu\nFriday December 11th, 2015 VESTIDejan Mitic\nU organizaciji SMART Kolektiva održan je šesti CSR forum 2015. Udruženje Kamenica je jedna od 15 organizacija iz cele Srbije koje su izabrane da izlažu na sajmu partnerstva a jedina iz njenogRead More…


November 19, 2020 April 23, 2021 adminR\nCrnomorska organizacija za ekonomsku saradnju (BSEC) pozdravila je 13. člana, Republiku Severnu Makedoniju, u kretanju ka većoj regionalnoj saradnji. Proširenje teritorije BSEC-a u južnoj Evropi udahnuće novi život njenim inicijativama za multilateralnu saradnju. Od svog osnivanja 1992. godine, BSEC i njene države članice preduzimaju korake da olakšaju trgovinu i poboljšaju transportne veze.\nMemorandum o razumevanju (MoU) o olakšavanju drumskog prevoza robe u regionu BSEC je dodatni dokaz napora koje su ove zemlje uložile u podsticanje trgovine. MoU ima za cilj da otvori tržište drumskog prevoza robe kroz BSEC sistem dozvola, uz pojednostavljene carinske i granične postupke.\nIRU će podržati svoju članicu u severnoj Makedoniji, AMERIT-u, u podsticanju svoje vlade da potpiše Memorandum o razumevanju i pridruži se sistemu dozvola BSEC-a radi olakšavanja trgovine i tranzita u drumskom saobraćaju.\n„Ratifikovanjem Povelje BSEC, Severna Makedonija jača svoju poziciju kao strateška tranzitna zemlja i ključni član jake mreže. Pandemija COVID-19 značajno utiče na industriju drumskog transporta, tako da moramo da održimo jedinstvo u ovim izazovnim vremenima “, Lefter Andonov, generalni sekretar AMERIT-a\nBSEC i IRU su blisko sarađivali dugi niz godina na unapređenju drumskog transporta i trgovine. Ova saradnja dovela je do uspostavljanja BSEC-URTA 2001. godine, okupljajući međunarodna udruženja drumskog prevoza koja su članovi IRU u zemljama BSEC.


PVV iznosi smeće i u Žitorađi - juGmedia\nPVV iznosi smeće i u Žitorađi\nKomentari su isključeni na PVV iznosi smeće i u Žitorađi\nŽITORAĐA- Predstavnici opštine Žitorađa i austrijske firme “Por Verner i Veber” (PVV) potpisali su danas ugovor kojim ovo privatno preduzeće preuzima posao prikupljanja i iznošenja smeća sa područja Žitoradje.\nPVV se obavezao da preuzme šest radnika JKP “Žitorađa”, a najavljen je i prijem novih, u zavisnosti od obima posla.\nTehnički direktor PVV Miroslav Premović rekao je novinarima da će prikupljanje i odnošenje smeća biti organizovano početkom decembra.\n“Plan je da se u prvih 90 dana pokrije oko 2. 500 domaćinstva a do prve polovine 2012. godine preko 4. 500 domaćinstva, što je oko 95 odsto ukupnog stanovništva opštine Žitorađa”, kazao je Premović.\nCena ove komunalne usluge po domaćinstvu iznosiće u proseku oko 350 dinara i počeće da se naplaćuju od 1. januara iduće godine.\nŽitorađa je pored Prokuplja druga opština u Topličkom okrugu koja je sklopila ugovor sa ovom austrijskom firmom.\nStudenti istraživali potrošačku korpu\nDulić: Spasili smo građevinsku sezonu\nUprava za veterinu Ministarstva poljoprivrede, šumarstva i vodoprivrede obrazovala Regionalni centar za sprečavanje pojave, praćenje kretanja i kontrolu zarazne bolesti afrička kuga svinja za epizootiolško područje Veterinarski specijalistički institut…\nNIŠ – Na čitvoj planeti danas se obeležava Svetski dan borbe protiv side kako bi se iskazala podrška ljudima koji su HIV pozitivni. (više…)\nJoš jedan fakultet na albanskom jeziku\nBUJANOVAC – Svečanim otvaranjem multietničkog fakulteta u Bujanovcu, ispunjen je još jedan u nizu zahteva albanske nacionalne zajednice iz takozvane Preševske doline. Reč je o isturenom odeljenju Ekonomskog fakulteta iz Subotice, koji je upisalo 39 brucoša…


Dodik je, naime, juče nakon sednice Izvršnog komiteta SNSD najavio da je ta stranka finalizirala Predlog zakona o ispitivanju porekla imovine u Republici Srpskoj, koji će biti poslat na izjašnjenje svim parlamentarnim političkim strankama u RS. On je rekao da je cilj da zakon bude zajednički predlog svih stranaka i da tek onda ide u Narodnu skupštinu, piše Srpskainfo.\n– Verujem da je to odgovor na neke zamerke koje smo imali od drugih partija. Verujemo da će nam druge partije dostaviti svoje mišljenje, a bilo bi dobro da učestvuju i opozicione političke partije. Spremni smo da na bazi ovog predloga razgovaramo i o rešenjima u zakonu i da prihvatimo ono što oni misle da bi trebalo da bude suština – rekao je Dodik.\nTrivićeva, međutim, ne veruje da je Dodik bio iskren kada je rekao da želi da i opozicija učestvuje u kreiranju navedenog zakona. Dodaje da ne veruje ni da će navedeni zakon da zaživi, bar ne na način kako bi trebao.\n– Sama činjenica da taj zakon predlaže SNSD, koji je godinama odbijao tako nešto, pali alarm za uzbunu. Bilo bi smešno da nije žalosno, jer ako pogledate samu strukturu SNSD golim okom možete da vidite da prvo njihova imovina nije u skladu s njihovim redovnim prihodima i primanjima – ističe Trivićeva.\nOpozicija će, kako ističe Trivićeva, u svakom slučaju sagledati navedeni zakon i u raspravi u NS RS predložiti određene amandmane.\n– Tada ćemo videti da li će neko hteti te amandmane da prihvati – kaže Trivićeva.\nIstiče da svi trebaju biti svesni da će pomenuti zakon, nakon što se donese, ostati u pravnoj praksi u Srpskoj, kakav god on bio, i da će se kad-tad primenjivati.\n– Iskreno ne verujem da će ga ova vlast primeniti na adekvatan način. Tu sumnju je dodatno podgrijao šef Kluba poslanika SNSD u NS RS Igor Žunić, koji se izletio izjavom kako opozicija treba da se spremi. To mi je bio dokaz da ovo jeste samo predstava za javnost i da se navedenim zakonom žele ciljati određeni ljudi u opoziciji. Žunićeva izjava je bila vrlo direktna, otvorena i nedvosmisleno je ukazivala na to da će se taj zakon koristiti za obračun sa opozicijom – zaključuje Trivićeva.\nDodaje da navedeni zakon ne treba da se primenjuje samo na političare, iako od njih treba krenuti, već da ima jako mnogo onih koji nisu u politici, a enormno se bogate.


Crnogorsko Tužilaštvo zatražilo zabranu Informera\nVrhovno državno tužilaštvo je Osnovnom sudu u Podgorici jutros podnijelo predlog da ovaj sud zabrani distribuciju "Informera".\n"Osnovnom sudu podnijet je predlog da zabrani distribuciju spornog sadržana NDN "Informer" Crna Gora kojim se krše zajamčene slobode i prava čovjeka i građanina ili bi se ubuudće kršila prava i slobode i ugrožavao javni moral," saopštila je portparolka suda Ivana Bečić "Vijestima".\nTužilaštvo traži od suda da donese Rješenje o privremenoj zabrani i distribuciji "Ifnormera" do pravosnažnosti sudske odluke o njegovoj zabrani,rekla je ona.\nVršilac dužnosti vrhovnog državnog tužioca VDT Veselin Vučković izdao je nalog da se obavi izviđaj u predmetu Informer zbog serije članaka koje je taj dnevnik objavio, a u kojima se pominje ime izvršne direktorke MANS-a Vanje Ćalović.\nPrema saznanjima Dana, na jučerašnjoj sjednici kolegijuma VDT-a analizirani su sporni tekstovi u kojima se spominje ime Vanje Ćalović, a Vučković je naložio osnovnom državnom tužiocu da preduzme sve mjere i radnje u cilju rasvjetljavanja tog slučaja.\nIzviđaj će predstavljati sakupljanje objavljenih tekstova i informacija o porijeklu video-snimka iz kojeg je Informer crpio fotografije koje je objavljivao.\nViše medija juče je prenijelo Vučkovićevu izjavu da je predmet o Informeru formiran po službenoj dužnosti, a u njemu se objedinjene inicijative za zabranu distribucije lista koje su podnijele nevladine organizacije i direktorica nedjeljnika Monitora, kao i pismo Akcije za ljudska prava (HRA) o nezakonitom izlaganju pornografije. Takođe, prilikom formiranja predmeta, u obzir su uzeti stavovi kolegijuma Skupštine Crne Gore i zaštitnika ljudskih prava i sloboda Šućka Bakovića.


Dyson lansira lampu koja imitira prirodno osvetljenje - Lux Life luksuzni portal\nIpak, novo Dyson izdanje, Lightcycle Morph LED prenosi tehnologiju rasvete na sasvim novi nivo. Ova genijalna verzija sadrži traker lokalne dnevne svetlosti, kako bi vam ponudila prilagođena rešenja, koja imitiraju prirodnu svetlost. Ona je dalje povezana sa Dyson aplikacijom koja dozovljava lako prilagođavanje u zavisnosti od zadatka koji imate za nju, vaše dobi i raspoloženja.\nDizajnirana da zadrži isti kvalitet svetlosti tokom 60 godina, Lightcycle Morph sijalica radi uz pomoć tri tople i tri hladne LED diode, koje se napajaju kablovima provučenim kroz centar lampe. Lampa ima pokretljivost od 360 stepeni, četiri generalne postavke i šest setovanih modova, nazvanih Study, Relax, Precision, Boost, Wake Up, Sleep i Away. Korisnici mogu dalje kontrolisati lampu potenciometrom i ugrađenom opcijom odabira temperature.\nKomentarišući ovu inovaciju, glavni inžinjer Dyson brenda, Džejk Dajson, rekao je: “Sa Dyson Lightcycle Morph, naš cilj je bio da izazovemo fundamentalne konvencije savremenog veštačkog osvetljenja i pronađemo rešenje. Zato smo razvili komad rasvete koji prati prirodnu svetlost i inteligentno je transformiše za različite namene, pružajući pravo svetlo u pravo vreme, baš tamo gde je potrebno".\nDyson Lightcycle Morph se trenutno može kupiti po ceni od 649.99 dolara za stonu verziju, odnosno 849.99 dolara za podnu verziju.


Dakar: Peterhansel i Peugeot 2008 najbrži na Dakaru - Nacionalna Klasa\nYou are here : Home / Vesti / Dakar / Dakar: Peterhansel i Peugeot 2008 najbrži na Dakaru\nDakar: Peterhansel i Peugeot 2008 najbrži na Dakaru\nKategorija: Dakar Objavljeno ponedeljak, 18 januar 2016 08:48 Autor Nemanja Šarović Pogodaka: 771 Ovogodišnje odmeravanje snaga između Pežo bagija i 4x4 fabričkih mašina (Mini i Toyota) je u potpunosti prošlo u znaku francuskog tima. Stefan Peterhansel je zabeležio svoju 12. pobedu na Dakaru! Šest na motociklu i šest u automobilu. Možda je vreme da pređe u kamion i da pokuša da ponovi rezultate iz auto i moto klasa?\nStefan Peterhansel ne samo što je postigao značajne pobede kada je u pitanju njegova biografija, ova pobeda je veoma značajna za marku Peugeot koja je nakon 26 godina pauze ponovo najbrža marka na Dakaru. Prethodnu pobedu na ovom reliju, za volanom Pežo automobila, je zabeležio legendarni reli vozač Ari Vatanen za volanom još legendarnijeg automobila – Peugeot 405 T16.\nPosada Peterhansel/Kotret je reli završila sa 34 minuta prednosti u odnosu na prošlogodišnju pobedničku MINI posadu AL Atija/Bomel, dok je treće mesto osvojila Toyota posada De Vilijers/Fon Zicevic. Al Atija je u drugoj polovini relija vozio izuzetno agresivno pokušavajući da sustigne Pežoe, ali su njegovi napori donosili izuzetno slabe rezultate. Da Karlos Sainc nije odustao na 11. etapi nakon kvara na menjaču, Al Atija bi imao dosta muke da se probije na drugu poziciju.\nIako je Sebastien Loeb apsolutno demolirao konkurenciju tokom prve nedelje relija, Miko Hirvonen je ipak bio taj koji je bio bolje plasiran na kraju relija osvajanjem četvrtog mesta. Iako su i Loeb i Hirvonen debitanti na Dakaru, Hirvonen je kao suvozača imao izuzetno iskusnog Mišela Perina koji je na suvozačkom mestu osvojio četiri Dakara i to je sigurno uticalo da Hirvonen zapravo pojača tempo u drugoj nedelji relija kada su etape postale teže, dok je u toj fazi za Loba sve krenulo na loše tako da je posada Leob/Elena reli završila na devetom mestu.\nNani Roma je i ove godine, baš kao i prošle, imao veliki peh na samom početku relija i sve do kraja relija nije uspeo da nadoknadi izgubljeno, tako da je Dakar završio kao šesti iza Poltija u Tojoti. Siril Depre je vozio nešto konzervativnije nego njegove kolege, tako da je ugalvnom etape završavao oko 10. mesta pa je končani plasman za trofejnog motociklistu sedmo mesto.\nTreba pomenuti da su Dačia Daster ekipe (u Južnoj Americi se Daster prodaje pod markom Reno) reli završile na 18. i 19. mestu. Amerikanac Robi Gordon i ove godine nije imao sreće, odustao je na pretposlednjoj etapi relija, tako da ove godine nije plasiran.\tAuto Godine 2016


Ericsson zainteresovan za preuzimanje FYI Televizije Ericsson zainteresovan za preuzimanje FYI Televizije – Personal magazin\nKompanija Ericsson (NASDAQ: ERIC) izrazila je svoju nameru da preuzme FYI Televiziju, vodećeg provajdera zabavnog i multimedijalnog sadržaja sa sedištem u Grand Preriju u Teksasu. Ovo preuzimanje će ojačati vodeću…\nKompanija Ericsson (NASDAQ: ERIC) izrazila je svoju nameru da preuzme FYI Televiziju, vodećeg provajdera zabavnog i multimedijalnog sadržaja sa sedištem u Grand Preriju u Teksasu. Ovo preuzimanje će ojačati vodeću poziciju kompanije Ericsson u oblasti emitovanja programa i medijskih servisa. FYI Televizija prikuplja i emituje zabavni televizijski sadržaj i pruža usluge zakazivanja sadržaja koji preuzima sa više od 9.000 televizijskih mreža, prikupljajući informacije u prilagodljivim formatima za različite klijente iz oblasti digitalnih komunikacija, medija, sadržaja, analitike i štampe koje oni dalje mogu koristiti na svojim povezanim uređajima kao što su tableti, telefoni, desktop računari, internet portali i konzole za igranje igrica.\nEricsson zainteresovan za preuzimanje FYI Televizije was last modified: January 20th, 2016 by Redakcija


Erdogan: Srebrenica je crna mrlja u istoriji čovečanstva - Sputnjik Srbija\n07:09 02.11.2020 (osveženo 07:29 02.11.2020) Preuzmite kraći link\nOn je to rekao u video poruci na samitu lidera organizovanom povodom 25. godišnjice početka pregovora 1. novembra 1995. u Dejtonu nakon kojih je potpisan mirovni sporazum za Bosnu i Hercegovinu, a koji su organizovali Memorijalni centar Srebrenica i Fondacija "Sycamore" uz podršku turskog Direktorata za komunikacije, prenosi Anadolija.\n"Iako je od toga prošlo četvrt veka, i dalje u srcu osećamo bol ubijene 8.372 braće i sestara Bošnjaka. Neka je još jednom rahmet našim šehidima, a porodicama žrtava genocida i bošnjačkom narodu još jednom izražavam saučešće", rekao je Erdogan.\nOn je dodao da odgovorni za genocid nisu dobili kazne koje zaslužuju, kao i da čovečanstvo, naročito evropski političari i mediji, nisu izvukli lekcije iz toga.\nErdogan je rekao i da su evropski muslimani suočeni sa diskriminacijom i da im se oduzimaju prava i slobode, a da zemlje koje drže lekcije o ljudskim pravima i demokratiji, danas prednjače u islamofobiji i ksenofobiji.\n"Rasistički terorizam širi se poput kuge u mnogim zapadnim zemljama, a ponekad je zaštićen na predsedničkom nivou. Evropski muslimani su suočeni sa sistematskom diskriminacijom, a njihova prava i slobode im se oduzimaju. Vreme je da se zaustavi ovaj pogrešni tok koji preti suživotu ljudi različitih kultura i veroispovesti, kao i budućnosti čovečanstva", rekao je Erdpgan.


Više od 500.000 mladih prijavilo se za pomoć od 100 evra - Blitz RS - Vesti\nDruštvo, Ekonomija, Zabava\nSiniša Mali je na Instagramu naveo da „to pokazuje da je u pitanju prava i dobra mera, koja pokazuje snagu naše države, kao i to da ispunjavamo obećanja“.\n„Možete da se prijavite na portalu Uprave za trezor, na adresi idp.trezor.gov.rs, a potrebno je samo da unesete JMBG, broj lične karte i da izaberete banku u kojoj želite da vam novac bude uplaćen. Isplate slede od 1. februara“, precizirao je Mali, dodajući da prijave traju do 30. januara.\nU ponoć je počela prijava građana za dobijanje državne pomoći, a Mali je ranije rekao da se u prvoj minuti prijavilo 1.370 ljudi.\n„Ogromno je interesovanje za ovaj vid državne pomoći i mislim da to pokazuje da smo pogodili pravo u metu kad smo izašli sa ovim predlogom da pomognemo sve mlade od navršenih 16 do navršenih 29 godina“, naveo je Mali za Tanjug.\nMali je naglasio da je država izdvojila ta sredstva za mlade kako bi se smanjile negativne posledice virusa korona, ali i pomoglo građanima da što lakše prebrode težak period.\nIstakao je da je preko društvene mreže Instagram dobijao komentare mladih na šta će potrošiti 100 evra i da su njihovi odgovori bili različiti.\n„Za plaćanje ispita, kupovinu patika, odeće, obuće, nabavku knjiga“, rekao je Mali.\nMali je podsetio da je tokom 2020. godine država isplatila 100 evra punoletnim građanima, kao i da je prošle godine isplaćeno 30+30+20 evra.\nDodao je u prethodnom periodu na račun penzionera uplaćeno 50 evra, nezaposlenima 60 evra, ljudima koji žive na KiM 200 evra.\n„Na ovaj način smo uložili ogroman novac, ali nam se taj novac i vratio. Nama je prošle godine stopa rasta ekonomije bila 7.5 odsto, apsolutno smo prvaci i na vrhu smo Evrope kada je stopa rasta ekonomije u pitanju“, kazao je Mali.\nDodao je i da je država uspela da sačuva fabrike, radna mesta i da pokaže koliko su stabilne finansije, te da svako dato obećanje ispuni.


TotalCar.rs » Opala prodaja novih automobila\nProdaja novih automobila u Srbiji je u julu manja za 30 odsto u odnosu na prethodni mesec.\nProdaja novih automobila u Srbiji je u julu manja za 30 odsto u odnosu na prethodni mesec! U julu je kupljeno svega 2.308 novih vozila, dok je u junu 3.281 četvorotočkaš dobio nove vlasnike. Zanimljivo je i da „punto klasik“ više nije najprodavaniji automobil na našem tržištu.\n– Prodato je svega 176 „punta“ iz Kragujevca. „Škoda“ je zabeležila prodaju od 253, „Opel“ – 196, „Ford“ – 186 i „Hjundai“ 162 vozila. Međutim, „Fijat“, kada se sabere i prodaja svih ostalih modela, je opet lider sa 353 vozila – kaže Miloš Petrović, predsednik Asocijacije uvoznika automobila Srbije.\nZa sedam meseci ove godine ukupno je prodato 20.772 vozila, što je za oko pet hiljada automobila manje (25.196) nego lane u istom periodu. Koliki je to pad pokazuje podatak da je pre izbijanja ekonomske krize, u Srbiji u prvih sedam meseci 2008.prodato 36.606 automobila.\nPrognoze uvoznika za avgust su još pesimističnije, uprkos sve nižim cenama vozila i novim modelima koji stižu na naše tržište. Kažu, teško je očekivati veću prodaju sa skoro najnižom prosečnom platom u regionu.\n– Ohrabrujuća vest je da je Vlada Srbije iskazala spremnost da i nas uvrsti u set mera za ublažavanje negativnih efekata – kaže Petrović. – Zatražićemo da se ukine porez na kamatu kod finansijskog lizinga jer toga ima samo kod nas. Takođe, tražićemo i da se ponovo pokrene sistem „staro za novo“, s tim što bi se PDV plaćao samo na razliku u vrednosti.


Žene u Srbiji od 2014. u penziju sa 63.godine\nObjavljeno 10.11.2013. u 10h\nŽene će od 2015. godine u penziju ići u dobi od 63 godine, a ne kao sada u 60. godini, piše Politika.\nIako je bilo previđeno da žene sa 60 godine odlaze u penziju tek 2023. pooštravanje uslova će ih pogoditi ranije. Novina je i što će im se od 2015. godina starosna granica svake godine povećavati za po pola godine, do sada je bilo za po četiri meseca. Po sadašnjim uslovima, te godine bi u penziju mogle da idu s 54 godine i najmanje 36 godina staža i, zapravo, one su te koje će izmena „zakačiti”.\nIzvor : Politika Foto : www.dailymail.co.uk\nIvana Španović poručuje : NE telefonirajte dok vozite\nTagovi:penzija, PIO, reforma, staž\nDržava plaća povezivanje staža\nIzračunajte koliko će iznositi vaša plata ili penzija


Zloupotreba ili briga o djeci - Da li stranke trebaju da prave zabave za mališane? - Moja Hercegovina\nPočetna / Zloupotreba ili briga o djeci – Da li stranke trebaju da prave zabave za mališane?\nZloupotreba ili briga o djeci – Da li stranke trebaju da prave zabave za mališane?\n30. Maja 2021. 10:15\nDa li stranke zloupotrebljavaju djecu u političke svrhe i kako toj praksi treba stati u kraj?\nOznakeDarko Kuzmanović djeca kampanja NVO politika stranke zloupotreba


Podneta zvanična inicijativa za izmenu cenzusa - PressReader\nPodneta zvanična inicijativa za izmenu cenzusa\nGeneralni sekretar Saveta za monitoring, ljudska prava i borbu protiv korupcije Transparentnost Mario Spasić podneo je vladinoj Radnoj grupi inicijativu za promenu izbornog cenzusa na tri odsto, ali i za uvođenje stepenastog cenzusa.\nUMESTO DO SADA propisanog izbornog cenzusa od pet odsto, ukoliko se radi o jednoj političkoj partiji, izborni cenzus bio bi najmanje tri odsto glasova. Za koaliciju dve partije cenzus bi trebalo da bude najmanje sedam odsto, a za koaliciju tri i više političkih partija izborni prag da bude najmanje 10 odsto glasova - naveo je Spasić u saopštenju.\nKako je rekao, na ovaj način bi se postizborni proces učinio još demokratskijim i pravednijim i otvorio bi se put za ulazak i manjih političkih partija u državni i lokalne parlamente, što, kaže, i jeste tendencija i Radne grupe i opozicionih partija i EU.\nSpasić je podneo prvu i zvaničnu inicijativu sa predlogom da se izmene odredbe člana 81. stav 1. Zakona o izboru narodnih poslanika, kao i člana 40 stav 4 Zakona o lokalnim izborima.\nMinistar trgovine, turizma i telekomunikacija Rasim Ljajić izjavio je da bi smanjenje izbornog cenzusa na tri odsto doprinelo tome da se stranke uozbilje, jer bi svaka vodila računa o kandidatima koje će predložiti.\nOn je za RTS rekao da je vladajuća koalicija pokazala da joj je stalo da dođe do vraćanja poverenja u izborni proces jer je to Srbiji\nS druge strane, potpredsednik Narodne stranke Nikola Jovanović ocenio je da je cilj snižavanja izbornog cenzusa sa pet na tri odsto da se “prava opozicija zameni lažnom”.\nPredsednik Aleksandar Vučić izjavio je da nema nijednog udžbenika u kojem se snižavanje cenzusa vidi kao ugrožavanje prava opozicije, te istakao da opoziciju u vezi s tim predlogom boli to što je jasno da im nikakav bojkot neće uspeti.\n- Koje to pravo ugrožavamo smanjenjem cenzusa, posebno prava manjina i onih koji su mnogo slabiji od nas? Nećete naći nikog u Evropi, osim Tanje Fajon, ko će reći nešto protiv ovoga - rekao je Vučić za TV “Pink”.\nOn je rekao da se zalaže za smanjenje izbornog cenzusa sa pet na tri odsto, ocenjujući da će se time vratiti život u parlament, koji će, kako je naveo, tada biti mnogo reprezentativniji.\nDodao je i da očekuje da će time pročistiti svoju Srpsku naprednu stranku, jer će stranački funkcioneri morati više da se bore kako bi osvojili apsolutnu većinu na izborima, naročito na lokalu.\nVučić je kazao da će SNS svakako dobiti manje mandata ukoliko cenzus bude smanjen, ali da će u tom slučaju biti dobijeno preslikano javno mnjenje u Skupštini.\nIzvršni direktor Fondacije za otvoreno društvo Milan Antonijević rekao je da menjanje takvih izbornih pravila u kratkom roku pred izbore otvara brojna pitanja i da je ranije napomenuo da to neće naići na odobravanje Evropskog parlamenta.\nUpitan o tome zašto misli da bi Evropski parlament loše reagovao, Antonijević je odgovorio da je problem to što je izborna godina. llll\nZa jednu partiju izborni cenzus bio bi tri odsto glasova, za koaliciju dve partije - sedam odsto, a za koaliciju tri i više političkih partija  odsto


Čović: Odgovori na Upitnik nisu do kraja usaglašeni | Republika Srpska\nNaslovna Bosna i Hercegovina Čović: Odgovori na Upitnik nisu do kraja usaglašeni\nČović: Odgovori na Upitnik nisu do kraja usaglašeni\nPredsjedavajući Predsjedništva BiH Dragan Čović rekao je večeras da odgovori na Upitnik Evropske komisije nisu do kraja usaglašeni, „jer da jesu oni bi bili i faktički i formalno završeni“.\n„Usaglašavanje znači proći sve mehanizme koordinacije, tekstove usaglasiti, onda i prevesti, pa opet kroz sva tijela na neki način provući. Glavnina toga je završena, ali riječ glavnina je postala naša svakodnevica već u posljednjih nekoliko mjeseci. Kada ćemo to završiti, vidjećemo“, izjavio je za BHT1 Čović, koji je i lider HDZ-a BiH.\n„Riješili smo pitanje akciza, ruralnog razvoja, budžete smo imali skoro usvojene, što smo i uradili, tako da je Upitnik postao opterećenje, ne zbog Brisela, jer oni razumiju naše odnose, nego zbog naše nesposobnosti da za ono za šta je potrebno tri-četiri mjeseca nama treba 13-14 mjeseci“, kaže Čović.\nKomentarišući susret predsjednika Srbije i Tusrke Aleksandra Vučića i Tajipa Erdogana, te bošnjačkog člana Predsjedništva BiH Bakira Izetbegovića u Istanbulu, Čović je istakao da su razgovori dobri, a da je jedini problem što tri člana Predsjedništva BiH nemaju zajednički stav i nisu uopšte raspravili pitanja koja bi potencijalno mogla da budu na dnevnom redu tog susreta.\n„Onda se postavlja pitanje – kako je moguće da jedan član Predsjedništva BiH, a čak nije ni u ulozi predsjedavajućeg, ide bez zajedničkog dogovora? Potrebno je imati jasan stav u ime BiH kada razgovaramo sa susjedima, sa prijateljima“, naglašava Čović.\nOn je naveo da će o temama o kojima je bilo riječi u Istanbulu biti razgovarano i u Briselu između članova Predsjedništva BiH i predsjednika Evropske narodne stranke Džozefa Dola.\n„Mi u Brisel ne idemo na razgovor kod predsjednika Evropske komisije /Žan-Klod/ Junkera, niti nas je on pozvao, iako će za mjesec dana doći u BiH. Mi idemo na poziv predsjednika Evropske narodne stranke jer su sva tri člana kao predstavnici HDZ-a, SDA i PDP-a vezani za evropske narodnjake. U srijedu, 31. januara, bićemo na radnoj večeri zajedno, a onda ćemo 1. februara pojedinačno razgovarati kao svaka stranka za sebe“, pojasnio je Čović.\n„Nadam se da ćemo sa Dolom dobiti šansu da ponovo otvorimo pitanja za koja smo bili uvjereni da smo bili blizu rješenja. Svako od nas je napisao pismo Dolu i dao svoje viđenje izbornog zakonodavstva, problematike i šta je rješenje. Vjerujem da ćemo u razgovoru sa Dolom pokušati da se približimo rješenju tog problema jer je evidentno da je ostalo veoma malo vremena“, rekao je Čović.


ZA MUŠKARCE SE POOŠTRAVAJU USLOVI ZA PENZIONISANJE U 2012. - MEDIJA CENTAR BOR );\nMuškarci koji imaju pun radni staž od 40 godina od ovog meseca će u penziju moći da odu tek ukoliko imaju najmanje 53 godine i osam meseci života.\nTaj uslov uglavnom će moći da ispune muškarci koji imaju benificirani radni staž.\nBenificirani radni staž zadržan je policajcima na posebno složenim, operativnim poslovima, pripadnicima BIA koje posao dovodi u opasnost, zaposlenima u Ministarstvu spoljnih poslova na posebnim poslovima, zaposlenima u kontra radio-izviđajnim službama i kriptografiji, službenim licima na obezbeđenju u zatvorima, službenim licima poreske policije i profesionalnim vojnim licima prema propisima o VS.\nPredviđeno je da sa svakom sledećom kalendarskom godinom granica za odlazak u penziju za muškarce će se pomerati najpre za po četiri meseca, do 2019. godine, a zatim po šest, sve do 2023. godine kada će, ukoliko imaju punih 40 godina radnog staža, starosna granica za odlazak u penziju biti 58 godina života.\nŽene koje u ovoj godini punwe 60. godina života za odlazak u penziju treba da imaju najmanje 15 godina staža, dok one koje imaju pun staž 35 odrađenih goodina, moraju da imaju najmanje 53 godine života.\nOd 2013. godine, međutim, za pripadnice „lepšeg” pola poostravaju se svi uslovi: potreban radni staž povećavaće se svake godine za po četiri meseca, dok 2021. ne dostigne 38 godina staža za penzionisanje (umesto sadašnjih 35).\nPodizaće se i starosna granica, pa će žene koje imaju pun radni staž 2023. godine morati da imaju i najmanje 58 godina života umesto 53 koliko je sada.\nZnači, još ove godine ženama će za penzionisanje biti potrebne 53 godine života i 35 godina radnog štaža.\nSvi oni će od ovog meseca u penziju moći da idu najranije sa 53 godine i cetiri meseca života i 20 godina i osam meseci staža.\nUslov je da su najmanje deset godina i osam meseci efektivno proveli na radnim mestima gde se staž računa sa uvećanim trajanjem.\nPrilikom donošenja rešenja o penzionisanju, priznaje se samo staž za koji su plaćeni doprinosi. Zahtev za penziju se predaje po prestanku osiguranja, a moze i dva meseca ranije (uz pružanje dokaza da će radni odnos prestati), nakon čega je zakonski rok za donošenje rešenja dva meseca.\nOne thought on “ZA MUŠKARCE SE POOŠTRAVAJU USLOVI ZA PENZIONISANJE U 2012.”\n11. januara 2012. u 17:53\nBando lopovska,zašto bar lepo ne kažete narodu da NEMA više penzionisanja i završite jednom sa time.čemu sve ovo traumiranje onih koji čekaju još dva tri dana pred penziju?\nPosebno je mnogo lepa zadnja rečenica, vrlo lepo uređeno zakonodavstvo.Za svaku pohvalu i uzor!\nGde su reakcije sindikata na ove budalaštine?


Linde: Švedska dugoročno podržava integraciju BiH u EU\nTokom susreta razgovarano je i o aktivnostima Organizacije za evropsku sigurnost i saradnju jer u ovoj godini Švedska predsjedava ovom organizacijom\nPredsjedavajući Predsjedništva BiH Željko Komšić i član Predsjedništva BiH Šefik Džaferović primili su predsjedavajuću OSCE-a i ministricu vanjskih poslova Švedske Ann Linde.\nKomšić i Džaferović su izrazili zahvalnost Švedskoj na podršci Bosni i Hercegovini, posebno u reformskim i integracijskim procesima BiH, kao i u procesu proširenja.\nIskazali su nadu da će Švedska, kao snažan zagovornik proširenja Evropske unije na zapadni Balkan i kao zemlja koja podržava Bosnu i Hercegovinu na njenom putu ka evropskim integracijama, taj stav ponoviti i na predstojećem Samitu EU – zapadni Balkan, koji se 6. oktobra 2021. godine održava u Republici Sloveniji.\nMinistrica Linde je istaknula da Švedska dugoročno podržava integraciju Bosne i Hercegovine u Evropsku uniju i njen održivi razvoj. Naglasila je značaj saradnje dvije zemlje, posebno u oblastima kao što su vladavina prava, borba protiv korupcije, poštivanje ljudskih prava, obrazovanje, sloboda medija, rodna ravnopravnost i okoliš.\nTokom susreta razgovarano je i o aktivnostima Organizacije za evropsku sigurnost i saradnju jer u ovoj godini Švedska predsjedava ovom organizacijom.\nPredsjedavajuća OSCE-a ministrica Linde je istaknula da su prioriteti u radu odbrana evropskog sigurnosnog poretka i podržavanje sveobuhvatnog koncepta sigurnosti, te doprinos rješavanju sukoba u skladu s međunarodnim pravom.\nČlanovi Predsjedništva BiH Željko Komšić i Šefik Džaferović su iskazali zadovoljstvo saradnjom s Misijom OSCE-a u BiH te istaknuli važnost pojačanog angažmana ove međunarodne organizacije, posebno u segmentima sigurnosti, vladavine prava i poštivanja ljudskih prava te obrazovanja.\nRazgovarano je i o važnosti parlamentarne saradnje, jer je sastanku prisustvovala i predsjednica Parlamentarne skupštine OSCE-a Margareta Cederfelt.\nBilo je riječi i o Međunarodnom forumu o sjećanju na holokaust i borbu protiv antisemitizma koji će biti održan u Švedskoj 13. oktobra 2021. godine, a pozivi za učešće su upućeni i članovima Predsjedništva BiH.\nSastanku je, uime srpskog člana Predsjedništva BiH Milorada Dodika, prisustvovala savjetnica Ana Trišić – Babić – saopćeno je iz Predsjedništva BiH.\nLinde okončala posjetu BiH: Konstruktivan dijalog preduslov za poboljšanje stabilnosti\nPredsjedavajuća OSCE-a Ann Linde u posjeti Bosni i Hercegovini


Mikrodermoabrazija je vrlo blaga i neagresivna metoda uklanjanja površnog sloja kože, tj izumrlih ćelija stratum korneuma. To je jedna od baznih procedura poboljšanja teksture kože. Prvi put je korisćena u Italiji 1985. godine i od tada se primenjuje u gotovo svim zemljama sveta.\nMože li se primenjivati na različitim delovima tela ili samo na licu?\nMenjanjem veličine i gustine kristala prilikom tretmana, mikrodermoabrazija se može koristiti za regije lica, vrata, ledja, laktova, butina. Ipak, preporučuje se da tretman sprovodi ili nadgleda obučen dermatolog.


magi - Klub putnika\nmagi replied to strikan's topic in Nesvrstani\nI ja imam master intesin i znam da moze normalno da se koristi u inostranstvu, a sto se konverzije tice, po zakonu od 05.12. prosle godine banke bi trebalo da konverziju vrse po srednjem kursu za tu valutu, tako da pogledajte na sajtovima vasih banaka kako se krece kurs.... I ja krecem prekosutra i nadam se uspesnom sopingu .gif' alt='::'>\nBlizi mi se polazak pa bih vas pitala za strucno misljenje, da li je bolje da uplatim pare na karticu ovde ili da tamo menjam u menjacnici? Do sada sam uvek nosila kes i tamo menjala ali sam procitala ovde negde na prethodnim stranama da je isplatljivije uplatiti ovde na karticu, da je kurs bolji....Pa ako neko ima iskustva ili je bio skoro pa zna kako se krece kurs cisto da uporedim bila bih zahvalna....... Da ne mislite da sam lenja, proverila sam kurs u bankama u segedinu ali ne znam koji je u menjacnici nema na sajtu..... I da, da li jos uvek traju snizenja?\nI ja sam zahvaljujuci ovoj temi vec dva puta uspesno sopingovala u segedinu, i uradila povracaj poreza pa vam svima zajedno veeeeeeeeliko hvala!!!! Ali sada bih i ja imala jedno konkretno pitanje, kakvo im je radno vreme pocetkom januara, cenim da posle nove godine rade normalno ali ipak da proverim, mislila sam da idem 05. januara. Da li ce sve raditi po standarnom radnom vremenu?